‘Semuanya Hanyalah Pinjaman’ – Respon Adi Putra Selepas Didakwa Miliki Kekayaan Bernilai RM21.9 Juta

Baru-baru ini menjadi buah mulut ramai apabila ada portal yang mendakwa pelakon terkenal, Datuk Adi Putra memiliki kekayaan sebanyak AS$5 juta (~RM21.9 juta).

Mengulas lanjut akan dakwaan tersebut dalam sebuah laporan, Adi Putra mengatakan angka yang didedahkan itu tidak penting kerana ia hanyalah pinjaman daripada Yang Maha Esa.

A post shared by ADI PUTRA #taatpadayangsatu (@adpadiputra)

Tambahnya, apa yang lebih penting adalah hala tuju kita sebagai manusia dan hamba-Nya. Malah, Adi juga meminta agar tidak menggelarkannya jutawan dan mengakui lebih selesa bergerak di belakang tabir.

“Ada sesetengah pihak yang menunjukkan kemewahan mereka di laman sosial, itu hak mereka. Bagi saya, saya lebih suka di belakang sebab banyak lagi urusan yang harus saya ceburi. Lakonan masih ada dan kalau berhenti, mereka rindu,” katanya.

Bukan itu sahaja, Adi juga berkongsi mengenai perniagaan agensi pelancongan yang ditubuhkannya sejak 2013 dan masih beroperasi sehingga ke hari ini dengan membawa jemaah umrah dan haji.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tidak Setuju Dengan Kenyataan CEO, Pengguna Kongsi Sebab Mengapa Mereka ‘Malas’ Naik KTM

Malaysia Henti Eksport Ayam, Rakyat Singapura Panik Dan Jual Hidangan KFC Mencecah RM3.8 Juta


Semuanya Sedap Dan Halal, ‘Influencer’ Terkenal Dari UAE Puji Menu McDonald’s Malaysia

Setiap negara mempunyai menu McDonald’s yang berbeza-beza mengikuti citarasa pasaran tempatan, begitu juga dengan McDonald’s di Malaysia.

Baru-baru ini pasangan suami isteri ‘influencer‘ dari Emiriah Arab Bersatu (UAE), Khalid Al Ameri dan Salama Mohamed memuat naik satu video Instagram mengenai pengalaman mereka makan menu McDonald’s yang ada di Malaysia.

Dalam video berdurasi 90 saat itu, Khalid dan Salama telah memesan beberapa jenis makanan dan minuman yang tiada di McDonald’s UAE seperti nasi lemak, ayam goreng, bubur ayam, serta chicken & beef foldover.

A post shared by Khalid Al Ameri (@khalidalameri)

Selepas selesai merasai kesedapan makanan dari McDonald’s di sini, mereka mencuba pula air Kopi Susu dan Lychee Berry dari McCafe. Khalid cukup menggemari air kopi tersebut, manakala Salama lebih memilih air Lychee Berry.

Telatah pasangan suami isteri itu menikmati menu McDonald’s membuatkan peminat mereka terhibur.

Bagi sesetengah peminat Khalid & Salama yang pernah ke Malaysia, mereka turut akui menu McDonald’s Malaysia antara yang tersedap mereka rasai.

Dalam pada itu, ada juga yang berseloroh menyatakan pasangan suami isteri itu bernasib baik kerana mesin ais krim di Malaysia tidak rosak seperti di negara-negara lain, jadi mereka berdua boleh menikmati kesedapan ais krim McDonald’s tersebut.

Pada masa sama Khalid dan Salama turut menegaskan kepada penonton video mereka bahawa semua menu McDonald’s di Malaysia adalah halal,  boleh dimakan tanpa was-was.

Setakat artikel ini ditulis, hantaran video itu telah mendapat lebih 735,000 tontonan, 59,400 likes dan 1,100 komen.


Ini Rupa Bagaimana Semut Berperang Dalam Realiti

Dulu semasa kecil, kita selalu bayangkan semut-semut hitam dan merah ini adalah askar-askar di medan peperangan. Mungkin ada diantara kita juga pernah menghantar salah satu jenis semut ini ke sarang semut jenis lain dan melihat mereka berperang (berlawan) antara satu sama lain. Mungkin yang kita bayangkan semasa kecil itu kelihatan seperti ini:

Video ini dihasilkan oleh Shiva Kumar bersama kawannya, Sid. Penggambaran menggunakan Nikon D5100 dan animasi menggunakan Adobe After Effects dan Adobe Illustrator.

Jika anda pernah main perang-perang semut seperti gambaran video ini, apa kata kongsikan ini dengan famili member atau rakan anda itu ;)


Senaman 7 Minit Mudah Yang Anda Boleh Cuba Selepas Ini

Rasa tertekan berat naik di hari raya ini? Jangan risau kerana anda boleh cuba senaman 7 minit ini. Caranya? Ikut sahaja pergerakan senaman dalam video ini selama 7 minit. Nampak seperti tidak berkesan tetapi saudara Kevin dari Business Insider sudah mencuba senaman mudah ini selama 30 hari berturut-turut. Hasilnya? Kevin lebih cergas, beratnya turut sedikit dan paling menarik, beliau dapat memakai pakaian lamanya dan kelihatan hebat. Senaman 7 minit ini boleh dilakukan di mana-mana sahaja dan jika ada mahu lihat testimoni keberkesanan senaman ini, boleh klik di sini. Keep calm and lets get fit!


Airbnb Berjaya Dapatkan HotelTonight Dengan Nilai RM1.64 Bilion

Setelah dikaitkan dengan pelbagai ura-ura sebelum ini nampaknya Airbnb secara rasminya berjaya mendapatkan serta menjadi pemegang saham terbesar bagi syarikat HotelTonight. Seperti juga Airbnb, laman serta aplikasi HotelTonight menawarkan senarai penginapan yang boleh ditempah pengguna seluruh dunia.

Berdasarkan beberapa laporan, dikatakan nilai yang ditawarkan Airbnb buat HotelTonight adalah sekitar $400 juta (RM1.64 bilion) sekaligus meletakkan HotelTonight sebagai syarikat termahal yang diambilalih oleh Airbnb.

Sekiranya Airbnb lebih kepada penawaran homestay atau roomstay yang dikemudikan oleh orang ramai, HotelTonight menawarkan senarai hotel atau khususnya boutique hotel dalam memberikan pengalaman berbeza buat para pengguna.

Senarai hotel yang disenaraikan pula lebih berketerampilan bersesuaian dengan kehendak golongan muda yang mahukan penginapan yang boleh dimuatkan ke Instagram.

Mengulas dari segi populariti, jelas sekali HotelTonight nampaknya jauh ketinggalan berbanding Airbnb. Difahamkan aplikasi dan laman HotelTonight bakal beroperasi seperti biasa namun Airbnb dikatakan bakal mula menawarkan seleksi hotel butik di dalam rangkaian mereka.

Berkongsi model bisnes yang hampir sama dimana para pengguna berpeluang menempah penginapan yang boleh ditempah pada hari yang sama antara yang membuatkan Airbnb tertarik untuk mendapatkan Hoteltonight.

Nampaknya lebih mudah buat orang ramai mendapatkan seleksi penginapan yang memenuhi citarasa selepas ini di Airbnb sekaligus meletakkan aplikasi ini sebagai aplikasi pilihan pengguna untuk menempah penginapan selepas berjaya menawarkan lebih 6 juta penginapan seluruh dunia mengalah Booking dengan 5.7 juta.

Baca lagi: 10 Sebab AirBnB Lagi Jimat Dan Best Berbanding Hotel


Siapa Sangka Senaman Sakitnya Tuh Di sini Berjaya Menghilangkan Stress Kerja. Kelakar Habis!

Kebiasaan bagi pekerja loji, kilang atau pelantar melakukan aktiviti senaman secara santai untuk keluarkan mood happy dan hilangkan stress sebelum memulakan kerja, salah satu cara utk zero LTI dan kebisaannya dilakukan semasa shutdown, toolbox meeting.

Namun senaman yang dilakukan di salah satu organisasi ini ternyata sangat menyeronokkan ditambahkan lagi pilihan lagu yang sedang trending sekarang ini. Hasilnya memang kelakar.

Like Facebook TheVocket untuk lebih banyak kisah-kisah menarik.


Senapang Buatan Sendiri, Suspek Kes Bunuh PM Jepun Buat Senjata Guna Pencetak 3D?

Ini adalah senjata buatan sendiri yang mungkin dilihat kurang kemas dan tidak sehebat pistol yang ada di pasaran, tetapi telah membunuh bekas pemimpin Jepun Shinzo Abe, semalam.

Gambar dari serangan yang mengejutkan memaparkan pembunuh – dikenal pasti sebagai veteran tentera berusia 41 tahun Tetsuya Yamagami – melemparkan senjata api yang dibalut dengan pita hitam beberapa saat selepas menembak mati bekas perdana menteri itu.

Senjata itu berada tidak jauh darinya saat pihak berkuasa menahannya dan beberapa saat selepas itu, yang lain mula sibuk menyelamatkan Abe, 67, yang akhirnya meninggal dunia akibat terkena tembakan Yamagami.

Imej-imej itu menunjukkan apa yang kelihatan seperti senapang patah dua laras, dengan dua tiub dilekatkan di atas badan kayu dan pemegang hitam.

Senjata api buatan tangan ini kelihatan serupa dengan senapang era zaman Perang Saudara, di mana serbuk mesiu atau propelan dimuatkan secara berasingan, menurut N.R. Jenzen-Jones, pengarah Perkhidmatan Penyelidikan Persenjataan, sebuah firma penyiasatan senjata.

Selain itu, polis turut menemui beberapa bahan letupan semasa serbuan di rumah Yamagami, dan suspek mengaku bahawa dia telah “menghasilkan beberapa pistol dan bahan letupan setakat ini,” kata penyiar awam NHK.

Polis berkata mereka turut merampas senjata buatan sendiri yang serupa, serta komputer peribadinya semasa serbuan di kediamannya.

Laporan lain mengatakan bahawa dia memberitahu polis pada mulanya dia merancang untuk meletupkan Abe, tetapi memutuskan untuk menggunakan pistol kerana khuatir bom kurang berkesan.

Pegawai tentera berkata Yamagami telah berada dalam Pasukan Bela Diri Maritim selama tiga tahun – dari 2002 hingga 2005 – dan merasa ‘kecewa’ dengan Abe.

Bagi agensi keselamatan di seluruh negara, terutamanya AS, ancaman semakin meningkat dengan mereka yang menggunakan senjata api yang dibuat dengan pencetak 3D.

Britain pada Jun 2019 mensabitkan seorang lelaki berusia 26 tahun, Tendai Muswere, kerana membuat senjata api dengan pencetak 3D yang mampu melepaskan tembakan maut. Polis berkata ini adalah sabitan pertama yang dikaitkan dengan pistol yang dibuat menggunakan pencetak 3D.

Senapang cetak 3D merupakan masalah besar bagi agensi penguatkuasaan undang-undang kerana ia boleh dibuat di mana-mana sahaja dan terlepas daripada peraturan.

Jika memang pembunuh Jepun itu menggunakan senapang cetakan 3D, persoalan akan timbul tentang bagaimana dia berjaya menyelinap masuk dan berada berhampiran dengan bekas Perdana Menteri Jepun itu walaupun terdapat kumpulan keselamatan.

Jepun adalah antara negara yang mempunyai undang-undang senjata api yang paling ketat di dunia.

Rakyatnya dilarang memiliki pistol, dan pemburu berlesen hanya boleh memiliki senapang — dan itupun hanya selepas menghadiri kelas, lulus ujian bertulis dan menjalani penilaian kesihatan mental dan pemeriksaan latar belakang.

Abe bekas PM Jepun ditembak, identiti suspek didedahkn kepada umum. Rujuk pautan di bawah untuk membaca.

Abe Bekas PM Jepun Ditembak, Identiti Suspek Didedahkan Kepada Umum


Senarai 10 Youtubers Paling Kaya Dalam Dunia

Dari rakaman permainan komputer sehinggalah ke video membuka dan memasang alat permainan, 10 Youtubers ini telah mencipta pendapatan sendiri yang mustahil untuk dilakukan 10 tahun dahulu. Dengan jumlah pengikut yang ramai, ada di antara Youtubers ini telah mencapai status jutawan. Ini adalah Top 3 Youtubers di dalam dunia:

Smosh berada di tempat ketiga, dengan nilai pendapatan bersih kira-kira USD$5.7 juta sehingga USD$7.5 juta. Smosh dibintangi oleh Anthony Padilla dan Ian Andrew Hecox yang menayangkan video pelik, aneh dan lucu. Kebanyakannya adalah berkisarkan aksi “nerdy” ataupun permainan komputer. Saluran mereka adalah salah satu saluran yang paling banyak dilanggan di YouTube. Ia satu pencapaian yang sangat hebat memandangkan mereka baru berusia 26 tahun.

DisneyCollectorBR adalah saluran untuk peminat alat permainan dengan aktiviti utamanya adalah membuka, memasang dan bermain alat permainan terbaru. DisneyCollectorBR dipercayai dikendalikan oleh seorang wanita berbangsa Brazil yang tinggal di Amerika Syarikat, dan tidak pernah mendedahkan dirinya kepada pihak umum. Dengan suara yang lembut, saluran ini dipercayai bernilai 5 hingga 11 juta dollar, dengan dua di antara video beliau telah mencecah 2.6 billion view.

1. PewDiePie

Berada di tempat pertama, saluran PewDiePie dipercayai berharga 7 hingga 11 juta USD. Nama sebenar beliau ialah Felix Arvid Ulf Kjellberg, berasal dari Sweden. Felix menjadi terkenal disebabkan komen lucunya terhadap permainan video dan siri tentang amnesia akibat permainan video.

Tonton senarai penuh 10 Youtubers paling berjaya di bawah:

BACA JUGA: 7 Youtubers Berbahasa Melayu Yang Menggeletek Hati Rakyat Malaysia

LIKE dan FOLLOW Vocket di Facebook serta Instagram


Senarai Anggota MedTweet.My Yang Patut Anda Bookmark

Jika anda ada kemusykilan berkaitan kesihatan, anda boleh menggunakan #medtweetmy di Twitter bagi berkomunikasi dengan doktor atau profesional kesihatan seperti ahli fisioterapi. Maka, senarai ini anda patut bookmark bagi memudahkan anda menghubungi mereka.

Baca: MedTweet: Startup Geng Doktor Guna Laman Sosial Atasi Kekeliruan Masyarakat

Ini senarai 36 profesional kesihatan yang terlibat dengan MedTweetMy buat masa ini:

1. Dr Khairul Hafidz Alkhair bin Khairul Amin

25. Dr Mohd Firdaus Izzani b. Ibne Walid

30. Dr Muhammad Noorazam Farhan bin Mohd Sajalli

Terima kasih kepada @dhirahnazar kerana buatkan carta grafik yang cantik ni, ? #MedTweetMY pic.twitter.com/iickCw5Nxh

— Dr. Khairul Hafidz (@khairul_hafidz) January 10, 2016


Senarai Dokumen Kahwin Dengan Warga Asing Di Malaysia

Berikut adalah senarai dokumen yang diperlukan sekiranya rakyat Malaysia mahu berkahwin dengan warganegara asing di Malaysia dan daftar perkahwinan di Jabatan Pendaftaran Negara.

3. Dokumen berkaitan sekiranya berstatus duda/janda

5. Salinan kad pengenalan 2 orang saksi perkahwinan

8. Borang Ujian Saringan HIV dan keputusan ujian HIV

9. Borang 2C – boleh dapatkan di Jabatan Agama Islam negeri

10. Borang 1 – hanya jika alamat di kad pengenalan berbeza dengan alamat tempat tinggal terkini

11. Surat pengakuan bujang dari majikan atau Ketua Kampung (lelaki sahaja)

4. Salinan kad pengenalan 2 orang saksi perkahwinan

5. Surat Akuan Memeluk Agama Islam atau kad Sijil Pengenalan Saudara Baru yang dikeluarkan oleh Pejabat Agama

7. Surat kebenaran menikah daripada pihak kedutaan negara asal di Malaysia

8. Jika duda/janda, sertakan Akuan Perceraian atau Sijil Kematian pasangan terdahulu

9. Surat keterangan diri dari pihak agama/berkuasa negara asal (surat izin tumpang menikah di Malaysia)

10. Surat kebenaran untuk berkahwin daripada Jabatan Imigresen kepada pemegang visa/pas pelajar atau pekerja am

11. Borang Ujian Saringan HIV dan keputusan ujian HIV

12. Borang 2C – boleh dapatkan di Jabatan Agama Islam negeri

13. Borang 1 – boleh guna alamat bakal pasangan dan dapatkan pengesahan dari Ketua Kampung/Penghulu

1. Warganegara asing tidak diwajibkan hadiri atau memiliki sijil kursus pra-perkahwinan

2. Dokumen-dokumen salinan fotostat perlu disahkan oleh pihak berkelayakan

Mohon tambah jika ada dokumen yang kami terlepas pandang.

LIKE dan FOLLOW Vocket di Facebook serta Instagram


Senarai Harga iMac Versi Terbaru Mula Dipaparkan Buat Pasaran Malaysia

Menerusi acara WWDC 2017 yang berlangsung pada minggu lepas, Apple turut membuat beberapa kemaskini melalui model iMac sedia ada dengan penyertaan spesifikasi terbaru. Seminggu berlalu dan akhirnya Apple Malaysia telah mula berkongsi harga bagi setiap model iMac versi 2017.

Menerusi kemaskini terbaru, Apple telah memilih untuk menggunakan processor terbaru daripada Intel iaitu Intel Kaby Lake dimana ianya merupakan cip generasi ketujuh daripada Intel.

Selain itu, Apple turut menggelarkan paparan yang digunakan pada iMac sebagai ‘the best Mac display ever’ dengan penyertaan paparan 4K display pada iMac 21.5-inci dan 5K display 27-inci. Details yang dapat dilihat di skrin juga dikatakan bertambah baik berbanding model sebelumnya begitu juga dengan keterangannya.

Buat anda yang mahukan kepantasan yang maksima, anda juga berpeluang untuk menambah slot RAM sehingga 64 GB menerusi model ini. Memandangkan ianya model terbaru, Apple turut menambah 2 slot Thunderbolt 3 USB-C sekaligus menjadikan iMac 2017 sebagai desktop pertama daripada Apple yang menggunakan slot terbaru ini.

Adakah anda salah seorang yang bercita-cita untuk upgrade iMac anda setelah lama digunakan? Berikut merupakan senarai harga terbaru bagi model iMac 21.5-inci dan 27-inci.

Seperti yang dapat anda lihat, harga penjualan model terbaru iMac bermula dengan harga RM5,099 sehingga RM10,099. Harga yang dinyatakan tidak termasuk sebarang upgrade dan anda boleh mula membuat tempahan di Apple Store Malaysia.


Senarai Harga Rasmi Bagi Model SUV Perodua Aruz Diumumkan

Selepas mengeluarkan teaser serta mengeluarkan gambar awal mengenai model terbaru Perodua, jenama nampaknya pada kali ini secara rasminya mengumumkan nama serta senarai harga rasmi bagi model SUV mereka iaitu Aruz.

Berdasarkan harga yang diumumkan para pengguna berpeluang mendapatkan model ini pada harga serendah RM72,200.00 dan sehingga RM77,200.00 tidak termasuk insuran buat Semenanjung Malaysia. Harga yang diumumkan nampaknya berjaya membuatkan orang ramai teruja melihat kepada perbezaan harga yang ketara berbanding pesaing jenama lain.

SUV model terbaru ini mempunyai keupayaan sistem keselamatan Advanced Safety Assist (ASA) yang sebelum ini dipertingkatkan kepada Myvi di mana ianya mampu berhenti apabila mengesan ada pejalan kaki di hadapan dari kelajuan 50 km/h.

Perodua menampilkan model terbaru ini dengan enjin yang efisien bertaraf EEV dengan Dual DVVT-i 1.5L 2NR yang sama seperti enjin Myvi dengan penggunaan bahan api sebanyak 15.6km/l dan juga mempunyai sistem ‘start/stop’ automatik.

Meskipun SUV Perodua Aruz ini dibina di kilang yang sama dengan Toyota Rush, ianya mempunyai banyak perbezaan dari segi binaan bamper depan dan belakang, gril dan kemasan sisi serta kemasan dalam lampu LED depan dan belakang juga berbeza sama sekali dengan binaan yang dilakukan kepada model Toyota Rush.

Model ini mempunyai kandungan bahan tempatan yang melebihi 90 peratus dan dibina oleh vendor-vendor milik anak tempatan Malaysia seperti apa yang diimipikan oleh bapa automotif negara kita.

#RealDeal. Nak dapatkan handphone power 8GB RAM + 128GB Storage? Jom tonton video ini.


Kaitan Senarai Hitam Dengan Kes Mahkamah Dalam Isu Hutang

1. Senarai Hitam atau ‘blacklist’ lazimnya orang kaitkan dengan individu-individu yang gagal peroleh kelulusan pinjaman bank. Alasannya, nama telah disenarai hitam. Betul ke istilah ini?

2. Istilah senarai hitam ini bukanlah istilah yang digunakan oleh pihak bank, tapi digunakan secara meluas oleh orang awam.

3. Untuk pihak bank melihat kredibiliti si pemohon pinjaman, lazimnya pihak bank akan melihat sistem yang digelar CCRIS (Central Credit Reference Information System) di mana di dalam sistem ini, status kredit pemohon akan dipamerkan, seperti sikap pemohon dalam membayar pinjaman rumah/ kereta/ peribadi mahupun PTPTN. Sekiranya ada tunggakan bayaran bulanan dalam mana-mana pinjaman bank, maka ia akan dipamerkan di dalam CCRIS ini.

4. Selain itu, pihak bank juga lazimnya mengakses CTOS iaitu satu agensi yang melaporkan status kredit seseorang. CTOS merekodkan setiap kes-kes Mahkamah yang melibatkan individu terbabit. Jadi, pihak bank boleh melihat sama ada individu terbabit mempunyai kes-kes tuntutan di Mahkamah terhadapnya secara terperinci, termasuk nombor kes di Mahkamah.

5. Jadi adakah setiap individu yang disaman di Mahkamah akan pasti direkodkan namanya di dalam CTOS? Tidak semestinya. Ia bergantung kepada orang yang menyaman tersebut sama ada mereka melaporkannya kepada pihak CTOS atau tidak. Untuk pengetahuan, firma Peguam juga boleh berdaftar dengan CTOS di mana firma guaman terbabit boleh melaporkan kepada CTOS kes-kes yang dikendalikannya.

6. Secara umum, CTOS akan melaporkan apakah status kes tersebut sama ada sudah selesai/ tidak mahupun tuntutan kes tersebut dibenarkan ataupun tidak. Jadi adakah nama yang direkodkan di dalam CTOS secara umumnya melibatkan individu yang mempunyai rekod hutang yang buruk? Tidak semestinya. Hal ini kerana CTOS tugasnya hanyalah melaporkan status kes tersebut sahaja. Sekiranya orang yang disaman itu menang dalam kesnya, maka CTOS akan melaporkan tuntutan kes beliau di Mahkamah telah ditolak. Itu sahaja.

7. Mengapa hendak merekodkan nama orang yang disaman itu di dalam CTOS? Bergantung kepada nawaitu orang yang menyaman. Berdasarkan pengalaman saya, anakguam lazimnya ingin merekodkan kes mereka menyaman pihak yang lain di dalam CTOS untuk berikan pengajaran/ tekanan kepada orang yang disaman.

8. Sebagai contoh, dalam tulisan saya yang terdahulu (rujuk sini) saya telah memberikan contoh-contoh mengapakah orang yang disaman liat untuk membayar hutang termasuk sikap ‘ignorance’ orang yang disaman. Jadi, kaedah merekodkan nama individu tersebut ke dalam CTOS merupakan salah satu cara orang yang menyaman ingin berikan tekanan kepada individu terbabit untuk segera menyelesaikan hutang mereka. Manakan tidak tertekan, namanya direkodkan mempunyai kes tuntutan di Mahkamah yang pasti memberi imej buruk kepada pihak bank. Maka sedikit sebanyak tekanan pasti akan ada terutama jika individu itu sedang dalam proses mendapatkan pinjaman bank.

9. Kesimpulannya, saya tidak pasti dari mana datangnya istilah blacklist ini dalam mengaitkan kes tuntutan di Mahkamah dengan status kredit seseorang. Pada pandangan saya, istilah ini tidak tepat. Sepertimana contoh yang saya nyatakan di atas, orang yang disaman tidak semestinya bersalah (‘innocent until proven guilty’).


Senarai Insentif Bajet 2016 Dan Kesannya Ke Atas Individu

Nota Editor: Ini adalah pendapat peribadi Tuan Razali Razman, bukan mewakili pendapat Vocket. Artikel ini disediakan olehnya di blog Labur Niaga. Dengan izin beliau, kami terbitkan semula di Vocket.

Razali Razman ialah seorang pelabur, penulis dan penterjemah kewangan dengan pengalaman lebih 16 tahun di dalam bidang ini. Beliau juga telah menulis empat buah buku, termasuk Panduan Bijak Melabur, dan blog Risalah Labur Niaga sejak 2008. Menurutnya, peruntukan bajet berjuta hingga berbilion ringgit mungkin tidak relevan bagi ramai orang. Maka, beliau menyenaraikan insentif bajet 2016 yang berkait secara langsung dengan individu.

Bajet 2016 – Insentif Dan Kesan Bagi Individu

Insentif dan kesan bajet terhadap individu dan keluarga sepintas lalu

Bajet 2016 ialah bajet yang disediakan untuk menghadapi keadaan semasa yang mencabar, di mana hasil minyak telah menurun tetapi sedikit sebanyak ditampung oleh kutipan GST. Seperti tahun-tahun lepas, saya akan menyenaraikan kesan dan insentif dalam Bajet 2016 yang berkait secara langsung dengan individu.

Peningkatan Kos atau Pengurangan Insentif bagi Individu

Jika tahun lepas individu terpaksa menghadapi GST dan rasionalisasi subsidi, tahun ini Kerajaan telah meningkatkan cukai pendapatan golongan berada dan menarik balik insentif persekolahan kepada golongan sederhana.

Saya tidak nampak sebarang perubahan dari segi cukai keuntungan harta tanah (RPGT) pada tahun ini. Kalau begitu, RPGT adalah seperti tahun lepas.

Insentif Untuk Golongan Berpendapatan Rendah

Insentif yang disediakan pada tahun lepas telah dikekalkan, tetapi hanya untuk pelajar dan golongan berpendapatan rendah sahaja.

Gaji minimum RM1,000 di Semenanjung dan RM920 di Sabah, Sarawak dan Labuan bermula 1 Julai 2016.

Secara umumnya, saya berpendapat bajet ini adalah munasabah. Berbeza daripada ramai orang lain, dari segi ekonomi saya rasa tindakan untuk mengenakan GST dan memansuhkan subsidi adalah tindakan yang perlu memandangkan situasi semasa.

Masalahnya ialah ketirisan, pecah amanah dan pelbagai isu lain. Di samping itu, pelaksanaan projek infrastruktur dan pengangkutan boleh dilakukan dengan lebih cekap untuk mengurangkan kos kepada pengguna.

Prestasi Perdana Menteri dari segi ekonomi adalah memuaskan di mata saya. Ramai orang tidak begitu faham dan tidak mahu faham mengapa tindakan tertentu perlu diambil. Tetapi sebenarnya ia amat diperlukan dan perlu dilakukan juga akhirnya, kalau tidak sekarang, pada masa depan.

Namun begitu, situasi 1MDB dan penerimaan jumlah wang yang begitu besar dalam akaun peribadi tidak boleh diterima dalam apa jua keadaan. Justeru, sukar untuk meminta rakyat menerima segala kesusahan dan kos yang perlu ditanggung.

Rakyat akan memandang segala yang dilakukan dari sudut negatif. Tiada simpati di pihak saya bagi mereka walaupun saya anggap pengurusan ekonomi pihak pemerintah dari segi perancangan makro adalah agak memuaskan.

LIKE dan FOLLOW Vocket di Facebook serta Instagram


Senarai Jalan-Jalan Utama Sekitar Kuala Lumpur Ditutup Untuk Perarakan Hari Kemerdekaan 2022

Ekoran pandemik COVID-19, dua tahun Malaysia tidak dapat mengadakan perarakan sempena sambutan Hari Kebangsaan di Dataran Merdeka seperti tahun-tahun terdahulu. Bagaimanapun tahun ini kita bakal mengadakan perarakan semula di lokasi yang sama.

18 jalan utama di sekitar pusat bandaraya akan ditutup dari jam 6 pagi hingga 12 tengahari pada 26 hingga 29 Ogos dan 31 Ogos 2022 bagi menjayakan perarakan di Dataran Merdeka pada hujung bulan ini, kata Ketua Polis Kuala Lumpur, Dato’ Azmi Abu Kassim.

“Dua jalan akan ditutup sepenuhnya pada 26 Ogos ini bagi memberikan laluan raptai skeleton dilakukan, membabitkan Jalan Sultan Hishamuddin ke Dataran Merdeka dan Jalan Raja (Dataran Merdeka).

“Seterusnya, lebih banyak jalan akan ditutup pada 27 hingga 29 Ogos bagi menjayakan raptai penuh perarakan Hari Kebangsaan 2022.

“Namun tiada penutupan jalan dilaksanakan pada 30 Ogos. Walau bagaimana pun, penutupan jalan akan disambung pada 31 Ogos dan lebih banyak laluan utama di sekitar Dataran Merdeka yang akan terlibat,” katanya menerusi kenyataan media yang dikeluarkan.

Sempena Hari Kemerdekaan Ke-65, Ini 5 Promosi Menarik Untuk Anda Dapatkan Esok

Memetik laman Paultan.org, antara jalan-jalan utama yang terlibat dalam penutupan tersebut adalah:

Sekiranya jalan-jalan yang disenaraikan di atas merupakan merupakan laluan utama anda atau bakal menuju suatu lokasi menggunakan laluan tersebut, anda bolehlah mencari laluan alternatif yang lain.

Bagi pembaca yang ingin menyaksikan perarakan Hari Kebangsaan 2022 di Dataran Merdeka, disaran menggunakan pengangkutan awam dan datang seawal mungkin bagi memudahkan perjalanan anda serta mengelakkan kesesakan.

Ini pula 5 promosi menarik yang perlu anda dapatkan sempenah Hari Kemerdekaan Ke-65 ini. Baca lebih lanjut melalui pautan di bawah.

Secret Recipe Tawarkan Hadiah Bernilai RM2.5 Juta Sempena Ulang Tahun Ke-25

DG Hisham Tegur Imej ‘Bajet Cool’ Noh Salleh Merokok Di Acara KLFW 2022


10 Sebab AirBnB Lagi Jimat Dan Best Berbanding Hotel

Ketika ke Iceland pada akhir tahun 2018 bersama keluarga, saya menginap di beberapa buah homestay berbeza sepanjang mengelilingi negara pulau tersebut. Kesemua homestay ini saya book di AirBnB.

Tak dapat dinafikan Iceland antara negara mahal bukan saja dari segi makanan, tapi juga kos penginapan. Malahan dari ranking terbaru dunia, kos sara hidup di Iceland berada di tangga ke 3 termahal.

Walaupun begitu, jika kita rajin cari homestay yang murah tapi selesa, ia bakal memberi penjimatan berganda.

Berikut 10 kelebihan (dan penjimatan) yang telah dapat saya rasai ketika menggunakan AirBnB berbanding hotel. Kesemua ini adalah berdasarkan pengalaman saya.

Cara ini juga boleh anda gunakan bila travel ke negara lain. Tidak terhad kepada Iceland saja.

1. Ada alatan memasak dan bahan asas masakan

Antara sebab kita sewa homestay sebab boleh memasak. Dan ini memang sangat membantu kurangkan kos untuk makanan.

Tapi selain itu, ada juga host baik hati yang turut sediakan bahan asas di dapur homestay mereka. Antaranya garam, beras, gula, kopi dan makanan asas lain. Boleh lah jimat sikit dan tak perlu beli semua barang ini.

Jika dapat host jenis bermurah hati pula, roti, buah, coklat dan susu turut disediakan sebagai welcome gift untuk tetamu yang menginap di rumah mereka.

Selain dari itu, adakala barang makanan ini juga sebenarnya adalah tinggalan tetamu lain yang pernah tinggal di rumah yang sama. Mungkin rumah tu adalah destinasi terakhir, dan makanan mereka masih banyak berbaki. Jadi mereka tinggalkan saja di situ.

Jika pandai bermanis mulut, berbaik dengan host dan rajin bertanya, silap gaya dapat free tour.

Semasa di Myvatn, bahagian Utara Iceland, saya dan keluarga pernah dibawa ke tempat memasak roti cara tradisional. Roti Rúgbrauð (geysir bread) adalah roti tradisional Iceland yang dimasak dalam tanah di tempat berwap air panas semula jadi. Di Iceland ia dipanggil geysir dan roti ini perlu dibakar selama 24 jam.

Lebih menarik, host turut berikan 3 buku roti geysir (Rúgbrauð) untuk kami makan. Dan dia menolak dengan baik bila kami nak bayar.

Video adalah masa kami melawat tempat geysir bread dimasak di Myvatn, yang terletak di wilayah utara Iceland. Masa ni tengah ribut kuat dan salji pun turun. Rasa nak terbang pun ada. Roti geysir adalah roti tradisional Iceland yang dikukus dalam lubang panas berhampiran sumber air panas semulajadi selama 24 jam. Bahan buat roti pula adalah tepung rye, tepung serba guna, gula, baking powder, garam dan susu. Disebabkan jalan tutup dan tak selamat untuk memandu keluar dari Myvatn, kami perlu bermalam 1 malam lagi di sini. Masa ni siang dah pendek, hanya 4 jam lebih sikit saja. Jam 11 pagi baru cerah. Jam 3 lebih dah mula gelap. Nasib lah walaupun terperangkap dalam ribut, kami tetap dapat lihat dan rasai pengalaman seperti ini. Lawatan ini juga adalah percuma sebab dibawa oleh host homestay tempat kami tinggal. Sebelum balik, dia bagi 3 buku roti untuk kami makan. Jika pergi ikut tour, anggaran caj dalam RM60 ke RM80 seorang termasuk makan roti. Tapi nak lebih sampai 3 buku roti macam kami dapat tu kena beli lah. Huhu. Macam mana rasa dia? Macam rasa kek tapi tak manis. Biasanua roti geysir dipotong slice, kemudian dimakan dengan butter. Jika nak lebih adventures boleh makan dengan ikan salmon fresh atau daging jerung yang dah dijeruk. Dan ye.. Saya pernah makan roti ni dengan daging jerung dan juga dengan butter Iceland yang sedap. Keduanya memberi rasa yang berbeza. #idainiceland

A post shared by  Ida Latif (@ida.latif) on Feb 18, 2019 at 4:34am PST

Berdasarkan carian di internet, lawatan ke tempat membakar roti geysir seperti ini dikenakan caj antara RM60 ke RM80 seorang termasuk diberi rasa beberapa keping roti. Nak lebih kena beli.

Tapi kami dapat free private tour dan 3 buku roti tradisi mereka. Ye, private tour sebab host hanya bawa kami saja ke tempat dia masak roti geysir tu.

Di homestay lain pula kami dapat tinggal di ladang. Di sini kami diajak melawat kandang kambing dan lembu yang diternak untuk daging.

Dapatlah lihat dengan lebih dekat bagaimana haiwan ini diternak di negara beriklim sejuk dengan cuaca extreme seperti Iceland.

3. Hidden spot (lokasi menarik hanya penduduk tempatan saja tahu)

Tiada yang lebih kenal sesuatu tempat kecuali mereka yang menetap di situ.

Ketika tinggal di sebuah homestay di Snaefellsnes Peninsular, host telah emailkan kepada saya 20 hidden spot yang cantik dan rare tapi tidak begitu dikunjungi pelancong.

Salah satunya adalah pantai persendirian milik keluarganya yang hanya boleh dilawati dengan kebenaran. Disebabkan kami adalah tetamu homestay dia, kami diberikan akses untuk berkunjung ke pantai tersebut pada bila-bila masa.

Satu lagi lokasi menarik dan rare yang dicadangkan adalah penjara terbuka di wilayah Snaefellsnes. Ia dikatakan penjara terbuka kerana tiada pagar dibina untuk menghalang tahanan daripada melarikan diri.

Lebih menarik penjara ini asalnya adalah sebuh ladang, ditukar menjadi penjara tak berpagar dengan pemandangan menarik membelakangi Gunung Kirkjufell iaitu ikon terkenal di Snaefellsnes Peninsular.

Ini merupakan info dan pengalaman yang takkan kita dapat jika tinggal di hotel.

4. Tak perlu book tour, lihat aurora hanya di luar rumah

Ye. Tak perlu keluar aurora hunting dalam cuaca sejuk. Dan tak perlu sertai tour berbayar semata nak lihat aurora.

Aurora tour kat sini bukannya murah. Tour paling murah sekitar 70 Euro (RM300) seorang. Jika 5 orang dah kena bayar RM1500.  Itu belum lagi jika ambil pakej lebih eksklusif. Harus beribu ringgit kena bayar. Huhu.

Sebenaranya kita hanya perlu cari homestay yang agak jauh sedikit dari bandar, jauh pencemaran cahaya, nasib dan cuaca yang baik dengan langit cerah tanpa awan, dan sentiasa monitor apps aurora.

Bila aurora muncul, kami hanya perlu keluar ke depan homestay dan dongak ke langit ke arah utara. Dan bila tak tahan sejuk, boleh masuk ke dalam rumah, buat kopi dan panaskan badan. Kemudian keluar semula lihat aurora yang sedang menari di langit.

Atau di masa lain, ada ketika saya hanya memandang ke luar tingkap homestay untuk pastikan aurora ada atau tidak di langit. Memang lebih mudah dan jauh lebih selesa.

Biasanya di setiap homestay ada ruang tamu, bilik tidur, tandas dan dapur lengkap dengan perkakas memasak. Terasa lebih luas dan selesa sambil layan angin dan salji yang bertiup kencang di luar. Ada rumah turut mempunyai beranda dan halaman.

Berbeza pula dengan hotel. Mereka hanya sediakan bilik kecil dengan katil dan bilik air yang sempit. Nak masak? Hanya ada cerek untuk masak air di bilik.

Jika bernasib baik dan pandai cari, kita boleh dapat homestay yang ada kolam air panas di rumah, dan kadar sewaannya jauh lebih murah dari sewa hotel.

Jadi tak perlu lagi kita ke kolam berbayar untuk rasai pengalaman mandi dalam kolam panas di musim sejuk seperti mana orang tempatan buat.

Dan semestinya tiada had masa. Boleh mandi pada bila-bila masa sepanjang kita tinggal di rumah tersebut. Jika langit cerah tanpa awan di waktu malam pula, boleh berendam dalam kolam panas sambil lihat aurora menari di langit. Satu pengalaman yang bukan saja rare tapi juga amat santai dan menjimatkan.

Ada rumah yang sediakan mesin basuh dan pengering baju. Jadi boleh lah basuh semua baju yang dah kotor tanpa perlu ke dobi. Biasanya host juga sediakan sabun basuh dan pewangi kain.

Untuk rumah begini, saya akan book selepas 4 ke 5 hari travel sebab baju dah mula kotor dan perlu dibasuh.

Jika duduk di hotel, tak perlu pening nak kemas bilik bila nak check out.

Tapi tidak bagi homestay yang disewa di AirBnB. Kita mesti jaga rumah dan harta benda yang disediakan dan pastikan semuanya dalam keadaan baik dan bersih sebelum keluar.

Semua kotoran dan sampah perlu dibersihkan. Dan jika kita rasa perlu, buka sekali cadar dan sarung bantal, dan longgokkan di satu tempat. Ini akan ringakna kerja host yang akan datang bersihkan rumah nanti.

Hasilnya kita akan dapat rating yang baik di AirBnB dan lebih mudah diterima untuk sewa rumah lain di masa depan.

Di waktu yang sama bagi yang travel dengan anak-anak, ini cara mudah mendidik mereka rasa tanggungjawab dan hormat kepada harta orang lain sepanjang menetap di satu-satu tempat.

Semua ni takkan kita dapat kalau menyewa bilik di hotel.

Mereka akan buka kasut setiap kali nak masuk ke rumah. Malahan ada 2 pintu masuk dan 1 ruang khas di bahagian depan puntu masuk utama ke rumah untuk menyimpan kasut dan baju sejuk.

Ini adalah antara pengalaman dan info baru yang dapat kami pelajari sepanjang menginap di homestay.

10. Kumpul point Shopback dan tebus semula

Ye, booking di AirBnB pun boleh pakai Shopback, kumpul point dan redeem semula. Sebelum ni Shopback hanya boleh guna bila kita shopping di Lazada dan online shopping website lain saja. Sekarang AirBnB pun dah ada dan anda akan dapat sehingga RM15 kredit shopback selepas setiap tempahan di AirBnB.

Caranya mudah saja. Install apps  Shopback ke hp anda dari Playstore (iPhone) atau Google Store (untuk andoid). Selepas dah pilih dan putuskan homestay mana yang akan anda tempah di AirBnB, masuk ke Shopback apps.

Dari apps Shopback, pilih ikon AirBnB . Klik ikon itu dan anda akan dibawa ke apps AirBnB . Seterusnya buat tempahan seperti biasa.

Kredit Shopback akan dikreditkan ke akaun anda selepas anda selesai tinggal di homestay pilihan. Mudah saja kan? Dan paling penting dapat semula duit kita. Jika dikumpul, lama-lama jadi banyak juga.

Bagi anda yang belum ada akaun shopback, boleh buka akaun dari link Shopback saya dan RM5 akan dikreditkan ke akaun anda untuk mula shopping.

Bagi anda yang merancang nak travel ke luar negara dan belum ada akaun AirBnB, boleh sign up di link AirBnB saya. Kemudian install apps AirBnB di hp anda. Kredit RM120 akan diberikan selepas anda buat booking homestay pertama di AirBnB.

Bolehlah anda guna RM120 tu untuk booking homestay di trip  berikutnya pula. Dah jimat RM120 atau kira macam boleh duduk free jika kadar sewaa homestay hanya RM120.

Sebelum ini saya pernah tulis 11 ‘Trick’ Cari Penginapan Pada Harga Lebih Murah Di AirBnB Sebelum Anda Travel . Anda boleh rujuk artikel ini untuk trick lain yang dah berjaya saya lakukan ketika booking homestay AirBnB.


Senarai Kebaikan Kanak-Kanak Yang Gemar Merangkak

Ibubapa akan bangga bilamana anak mereka terus boleh berjalan tanpa perlu merangkak. Selalunya anak yang sudah pandai duduk, mereka akan diletakkan didalam 'Baby Walker' supaya mereka dapat terus berjalan.

Sebenarnya, pengalaman seorang bayi merangkak memainkan peranan penting di dalam perkembangan tulang belakang, visual, emosi, keseimbangan dan pelbagai lagi.

Amatlah merugikan jika anak anda terlepas daripada melalui fasa ini. Biarkan mereka mengambil seberapa lama masa yang mereka perlu untuk merangkak kerana manfaat yang mereka perolehi akan membantu perkembangan diri mereka.

Masalah hilang fokus berkait rapat dengan Symmetric Tonic Neck Reflex (STNR). Daripada kajian Dr. Miriam Bender yang ditulis didalam buku Stopping ADHD, beliau berkata,

“Sekurang-kurangnya 75 peratus gangguan belajar disebabkan STNR yang belum matang.”

STNR membantu seseorang mengendalikan bahagian atas (tangan, leher, bahu) dan bawah badan (kaki, pinggang) secara bebas. Selalunya STNR matang ketika bayi berusia 9 hingga 12 bulan. Merangkak membantu kematangan STNR. Apabila STNR tidak matang, simptom-simptom seperti berikut akan berlaku:

Merangkak juga mempengaruhi perkembangan kemahiran visual.

Ketika bergerak ke satu tempat yang lain, bayi akan melihat jauh ke tempat yang dituju dengan menggunakan keupayaan menganggar jarak. Kemudian bayi tersebut akan kembali melihat tangannya dan melaraskan fokus mata yang akan melatih otot mata dan meningkatkan penglihatan binokular.

Semasa membuat pergerakan bersilang antara tangan kiri dan tangan kanan, bayi tersebut akan cuba mengimbangi fokus antara dua mata. Penglihatan binokular yang baik penting ketika membaca, menulis, memandu, menangkap bola dan sebagainya.

3. Menggalakkan Pergerakan Bersilang (Cross Pattern Movement)

Ketika bayi merangkak, tangan dan kaki akan saling bersilang kiri dan kanan. Ia diumpamakan seperti harimau yang sedang berjalan dan dipanggil sebagai pergerakan bersilang.

Pergerakan ini membentuk asas kepada kemahiran yang memerlukan koordinasi motor. Otak kanan dan otak kiri pula akan saling bekerja sama ketika proses ini berjalan. Bahagian yang menyambungkan otak kanan dan otak kiri ini dipanggil sebagai corpus callosum.

Dengan memperkasakan corpus callosum, kanak-kanak akan lebih mudah melakukan aktiviti seperti membaca dan menulis. Dari segi emosi pula, corpus callosum membantu mengimbangi daya kreativiti dan logik pada satu masa.

Untuk kanak-kanak yang selalu bergolek ke tepi dan merangkak tanpa bersilang kaki dan tangan, anda boleh mengamalkan permainan ‘Anak Harimau’.

Merangkak melibatkan aktiviti seluruh badan. Apabila kanak-kanak merangkak, ia menguatkan tangan dan kaki. Membantu menguatkan otot-otot di bahu, lengan, kaki dan tangan dengan pergerakan mengangkat badan melawan graviti. Bayi akan bergerak ke kiri dan ke kanan ketika merangkak. Bayi juga akan cuba membengkokkan dan meluruskan badan. Pergerakan ini sangat membantu dalam pembentukkan tulang belakang.

Merangkak memberi peluang kepada bayi untuk memahami konsep ruang. Ia membantu bayi untuk memahami hubungan mereka dengan dunia sekeliling.

Sebagai contoh, selepas seketika, bayi akan belajar bagaimana untuk pergi ke suatu tempat dengan lebih pantas daripada apa yang dia alami dan praktis. Pemahaman ini amat penting dalam perkembangan minda untuk menyelesaikan masalah dan navigasi.

Kemahiran ini membantu pemandu kereta untuk memasuki tempat letak kereta melintang

Merangkak melibatkan otot-otot kecil seperti otot di tangan dan kaki. Otot ini penting untuk menyuap nasi, memegang pensil, menulis dan melukis. Bayi yang membawa berat badan ketika merangkak, akan juga membangunkan dan mengukuhkan lagi otot-otot kecil dipanggil motor halus.

Pengukuhan awal motor halus ini memberi kelebihan ketika di sekolah. Kanak-kanak yang mempunyai motor halus yang bagus akan lebih selesa menulis dan mampu memberi fokus lebih kepada pembelajaran.

Merangkak mempengaruhi pembangunan sosio-emosi bayi. Emosi positif dan negatif diluahkan ketika kemahiran merangkak ini berkembang.

Apabila bayi mula bebas bergerak, mereka perlu melalui halangan fizikal yang akan menyebabkan mereka terjatuh atau cedera. Mereka mungkin berjaya atau gagal melalui halangan fizikal tersebut.

Mereka akan mempelajari limitasi diri seorang manusia dan kebolehan yang mampu mereka capai.

Mereka akan belajar menetapkan matlamat untuk mencapai kehendak mereka. Menetapkan matlamat membantu membina sosio-emosi bayi tersebut.

BACA: 17 Idea Buat Mainan Anak Dari Bahan Yang Ada Di Rumah

LIKE dan FOLLOW Vocket di Facebook serta Instagram


Senarai Kedai Yang Akan Jual YEEZY BOOST 350 V2 “Blue Tint” Hujung Minggu Ini

Selepas warna “Semi Frozen Yellow” dan “Beluga 2.0” keluar, kini giliran “Blue Tint” pula akan keluar pada hujung minggu ini. adidas Originals YEEZY BOOST 350 V2 menutup tahun ini dengan kasut berwarna “Blue Tint” – warna yang seakan akan ais membeku sesuai untuk digayakan semasa musim salji walaupun Malaysia tiada salji. Dengan diperkemaskan dengan tulisan berwarna merah terang, YEEZY “Blue Tint” ini pasti menjadi rebutan peminat snearkerhead.

adidas Originals YEEZY BOOST 350 V2 “Blue Tint” akan mula dijual 16 Disember, Sabtu ini di kedai kedai dibawah pada harga RM990.

adidas Originals Suria KLCC
Lot No. 313B & 315, Level 3,
Kuala Lumpur.

Crossover
Lot T-025, 3rd Floor Mid Valley Megamall, Kuala Lumpur

Sole What (Online Raffle)
G1.90, Ground Floor, Sunway Pyramid, Selangor

JD Sports (In-app raffle)
Pavilion Kuala Lumpur Shopping Mall, 4, 165, Bukit Bintang Street, Bukit Bintang, 55100 Kuala Lumpur, Federal Territory of Kuala Lumpur.


Senarai Lokasi Beli-Belah Di Melbourne Yang Murah Dan Berbaloi

Australia merupakan salah satu destinasi tumpuan rakyat Malaysia untuk bercuti tidak kira sebagai solo traveler atau bersama keluarga tersayang. Ramai yang tersalah anggap mengenai kos ke negara yang sinonim dengan kangaru ini adalah mahal seperti di negara-negara Eropah.

Melalui sebuah perkongsian tips oleh Azlin Farida Abdul Hamid di Facebook kos perbelanjaan di Melbourne adalah antara yang paling murah, malah lebih murah daripada Singapura dan Thailand. Sama seperti kebanyakan orang yang pastinya ingin membelikan buah tangan kepada rakan taulan dan sanak saudara di Malaysia, Azlin berkongsi senarai tempat untuk membeli pelbagai buah tangan di sekitar Australia. Berikut merupakan 9 lokasi beli belah terkemuka di Australia.

Minyak wangi, supplemen seperti Berocca, Blackmores, Vicks, Hacks, Fish Oil, alat solek, set penjagaan kulit seperti Cetaphil, syampu dan barang keperluan bayi seperti nappy cream organik atau yang biasa boleh didapati disini. Harga minyak wangi di sini lumayan murah. Barangan set amatlah sesuai untuk dibuat hantaran. Produk suplemen menjadi tumpuan rakyat China memandangkan harga produk yang murah.

Di sini anda boleh membeli belah pelbagai produk seperti pakaian wanita, lelaki, kanak-kanak, bayi, permainan kanak-kanak, barang keperluan rumah, alat tulis dan macam-macam lagi. Baju kanak-kanak juga cantik dan murah, semurah AUD2 (~RM5.80) sahaja untuk T-shirt.

Pasaraya Big W pula sesuai dijadikan lokasi untuk memborong coklat, pakaian, permainan kanak-kanak, set pinggan mangkuk Corelle dan periuk kuali non stick berkualiti. Harga Corelle 1 set tidak melebihi RM180. Sesuai untuk anda yang suka mengumpul set pinggan mangkuk.

Sama seperti di Target, Kmart sesuai untuk anda yang ingin membeli pakaian wanita, lelaki dan kanak-kanak. Selain itu permainan kanak-kanak, alat tulis, barang elektrik, perhiasan rumah dan barang kelengkapan bayi. Ada beberapa cawanga Kmart di Melbourne yang dibuka 24 jam tetapi terletak di pinggir bandar Melbourne.

Lokasi ini terkenal dengan cenderamata khas Australia, buah-buahan dan pelbagai makanan.

Sama juga seperti di pasar raya sebelumnya, harga barangan seperti coklat, barangan keperluan rumah, snek, buah-buahan,, air kopi Dare, air chocolate Barista amatlah murah.

Lebih kurang seperti di Coles Supermarket, sesetengah produk yang dijual di Coles adalah lebih murah dan ada juga produk di Woolworths yang lebih murah. Disini anda perlu bijak membandingkan harga dan kualiti sesuai kehendak anda.

Ada beberapa cawangan pusat beli belah Direct Factory Outlet yang boleh dikunjungi di Melbourne. Antara yang paling mudah untuk dikunjungi ialah DFO South Wharf. Pusat membeli belah ini menawarkan jenama-jenama terkemuka seperti Bonds, Cotton On, Typo, Fila, Nike, Vans, adidas, Puma dan banyak lagi. Peminat kasut pastinya tidak melepaskan peluang untuk membeli sepasang dua kasut idaman. Golongan yang kurang berminat kepada kasut juga pasti tidak akan melepaskan peluang untuk membeli kerana harganya yang lebih murah berbanding pusat beli belah terkenal di Malaysia seperti Johor Premium Outlet atau Mitsui Sepang.

Terkenal dengan reka bentuk bangunan yang menarik, Chadstone Shopping Centre antara pusat beli belah yang patut dikunjungi. Semua lokasi beli belah yang telah disenaraikan di atas seperti Target, Kmart, Coles Supermarket, Woolworths Supermarket, Chemist Warehouse boleh ditemui disini dan yang paling penting, Parking free. Pastikan anda tidak meletakkan kenderaan di kawasan khas untuk pengunjung yang tidak melebihi 60 minit.

Anda layak untuk menuntut semula cukai Value-Added-Tax (VAT) jika berbelanja melebihi AUD300 (~RM870) di satu-satu tempat. Simpan resit pembelian untuk tujuan pengkreditan semula cukai ke akaun. Resit boleh diserahkan di kaunter cukai di Lapangan Terbang Avalon jika menaiki pesawat tambang murah.

Semoga perkongsian ini bermanfaat buat anda yang bakal melancong ke Melbourne tidak lama lagi. Selamat membeli-belah.


Senarai Lokasi Pelancongan Di Luar Negara Yang Mengharamkan ‘Selfie Stick’

Sehingga kini semakin banyak negara yang mula mengharamkan penggunaan ‘selfie stick’ di lokasi tumpuan pelancongan di negara mereka.

Baca: Bahaya Selfie Sticks Mengikut Sisi Pandangan Pizza Hut

Berikut merupakan senarai terkini untuk rujukan anda:

1. The National Gallery, London
2. The Montreal Museum of Fine Arts
3. Pointe-à-Callière Archaeology Museum
4. The Colosseum in Rome
5. The Palace of Versailles, Paris
6. 19 Smithsonian museums and galleries
7. The Museum of Modern Art, New York
8. The Cooper Hewitt Museum, New York
9. The Metropolitan Museum of Art, New York
10. The Guggenheim Museum, New York
11. The Frick Museum, New York
12. The Brooklyn Museum
13. The Hirshhorn Museum and Sculpture Garden, Washington
14. The Museum of Fine Arts, Houston
15. The Art Institute of Chicago
16. The Detroit Institute of the Arts
17. The Albertina museum in Vienna, Austria
18. Brazilian soccer stadiums
19. Soccer stadiums for Arsenal and Tottenham in England
20. The Seattle Art Museum
21. The Getty Center, Los Angeles
22. The Museum of Fine Arts, Boston
23. Wembley Stadium, London
24. The Carnegie Museums of Pittsburgh
25. The Frick Pittsburgh
26. Music venues O2 Academy Brixton and O2 Arena, England
27. Cleveland Museum of Art
28. The Perot Museum of Nature and Science, Dallas
29. The Dallas Museum of Art
30. Blanton Museum of Art, Austin, Texas
31. The MTS Centre, a sports arena in Winnipeg
32. The National Gallery of Victoria, Australia
33. The National Gallery of Australia in Canberra
34. The National Portrait Gallery, Australia
35. The Canadian Museum for Human Rights
36. The Sugarmill nightclub, England
37. The 2015 Ultra Music Festival, Miami, Florida
38. The Soundwave Music Festival, Australia
39. The Qantas Credit Union Arena, Sydney
40. Etihad Stadium in Melbourne
41. Domain Stadium in Western Australia
42. Perth Arena
43. Suncorp stadium in Brisbane
44. The Hermitage in Amsterdam
45. The Kentucky Derby
46. Wimbledon
47. Disney World
48. Lake Winnepesaukah
40. Comic-Con
50. Six Flags

Dengarnya ada antara pelancong yang dah kena ketuk di kepala dari belakang sebab tak patuhi arahan larangan penggunaan ‘selfie’stick’ ini di salah satu lokasi di atas.

Baca Lagi: Kesatuan Eropah Bakal ‘Ban’ Selfie Di Monumen Ikonik Mereka

LIKE dan FOLLOW Vocket di Facebook serta Instagram


153 Senarai Negara Yang Boleh Dikunjungi Rakyat Malaysia Tanpa Visa

Seperti yang anda tahu, Malaysia kini menduduki tangga ke-5 antara pasport terbaik di dunia. Dalam pada itu, rakyat Malaysia bebas untuk melawat 153 negara tanpa visa. Sudah semestinya ini berita baik buat para pengembara tegar. Buat anda yang masih tercari-cari negara manakah yang mahu dikunjugi pada tahun ini, jangan risau kerana ada banyak negara yang boleh anda pergi tanpa perlu pening memikirkan soal visa diluluskan atau tidak.

BACA: Apa Yang Saya Pelajari Setelah Gagal Mendapatkan Visa Pakistan

Selain pengalaman ‘ditendang balik’, menunggu jawapan kepada permohonan visa diluluskan juga merupakan satu hal yang sangat membimbangkan bagi pengembara. Mana tidaknya, kadang-kadang persiapan sudah disusun rapi tetapi permohonan visa pula tidak diluluskan. Memang kecewa sungguh, hanya orang yang pernah mengalaminya sahaja tahu perasaan ini.

Untuk melihat senarai lengkap yang terkini negara bebas visa untuk rakyat Malaysia, anda boleh semak secara langsung di Passport Index (klik di sini). Senarai yang dikeluarkan ini lebih terperinci dan mudah difahami. Senarai disusun mengikut kategori Free Visa, ETA (Electronic Travel Authority) dan VOA (Visa On Arrival).

Oleh itu, kami di Vocket mencadangkan 10 negara yang mungkin seronok dan jarang dikunjungi pelancong Malaysia.

1. Andorra
2. Belize
3. Guatemala
4. Micronesia
5. Montenegro
6. Saint Kitts and Nevis
7. Liechtenstein
8. Suriname
9. Trinidad and Tobago
10. Vatican City

Jika anda yang pernah travel ke salah satu negara yang tersenarai di atas dan mahu berkongsi pengalaman bersama kami, anda boleh hantarkan artikel ke email [email protected] atau ke [email protected].

Anda juga boleh layari laman ini untuk membuat semakan status visa Malaysia. Selamat melancong!


Senarai ‘Packing List’ Untuk Anda Yang Nak Ke Annapurna Base Camp (ABC) Di Nepal

Sebelum ini saya pernah berkongsi tips dan persediaan sebelum anda ke Annapurna Base Camp (ABC) berdasarkan pengalaman saya yang telah ke sana pada bulan Disember 2015 hingga Januari 2016.

Baca: 10 Trivia Yang Anda Perlu Tahu Sebelum Ke Annapurna Base Camp, Nepal

Kali ni saya nak kongsikan pula tentang packing list yang perlu anda sediakan sebelum misi menawan ABC ini. Packing list ke ABC kadangkala memeningkan. Terutamanya bila anda tidak mengupah porter.

Berat sangat, nanti tak larat nak angkat, ringan sangat takut ada barang tak tertinggal. Untuk yang tidak mengupah porter, disarankan tidak membawa terlalu banyak barang, lagi ringan lagi bagus.

Berikut merupakan senarai barangan yang korang perlu bawa dan sediakan sebelum memulakan ekspedisi ke Annapurna Base Camp.

1. Passport
2. Travel Insurans – PENTING. Pastikan travel insurans anda cover emergency evacuation / helicopter evacuation.
3. Visa – boleh buat di Nepal Embassy Wisma Paradise (RM95) atau VOA sebaik tiba di Kathmandu Airport ($25). Harga untuk 15-hari entry.
4. TIMS Card & ACA Permit – Tiada 2 dokumen ini anda tak dibenarkan hiking dalam kawasan Annapurna Sanctuary. Boleh mohon di Nepal Tourism Board Kathmandu.

Pada yang tak mengupah porter untuk mengangkat barang anda, ini senarai barangan yang anda perlu bawa. Mulakan dari bawah:

Kalau boleh bawalah dari Malaysia. Jangan beli di Nepal. Biasakan diri dulu dengan kasut yang akan dipakai. Nak berjalan jauh ni.

Pastikan tapak kasut ada grip yang baik dan jenis water resistant. Ada yang syorkan pakai high cut, kerana ada lebih perlindungan pada buku lali. Bagi saya, pakailah kasut hiking yang selesa dengan kaki anda.

Ada orang pakai high-cut, buku lali sampai melecet. Saya pakai Karrimor Summit Waterproof jenis low cut pun dah okay. Maka, pilihlah kasut yang sesuai dengan kaki anda.

Penting bila nak mandi nanti atau melepak di luar bilik atau teahouse pada waktu malam.

Pakai semasa hiking supaya kaki tak berbau dan melecet.

Pakai semasa tidur. Boleh beli di Kathmandu. Murah dan pelbagai warna.

Pilihlah seluar yang stretchable, mudah kering dan tahan lasak. Boleh cari di Kathmandu atau di kedai-kedai outdoor berdekatan anda. Bundle juga ada jual. Kena pandai cari.

Seluar tracksuit biasa sudah memadai. Pilihlah yang ringan.

Boleh beli di farmasi terdekat / Tesco / Giant

Pastikan materialnya daripada fabrik polyester. Mudah kering dan tidak menyerap lembapan. Baju daripada material cotton adalah tidak digalakkan kerana menyerap lembapan dan lambat kering. Cotton memang selesa, tapi kurang praktikal untuk cuaca sejuk di Nepal. Terutamanya bila hiking.

Boleh dapatkan di Sportsdirect (jenama Campri), Universal Traveler atau mana-mana kedai menjual barangan musim sejuk. Satu dipakai semasa hiking bersama dry-fit, satu lagi pakai semasa tidur. Tapi most of the time, semasa hiking saya hanya pakai dry fit dan windbreaker saja. Thermal saya hanya pakai semasa tidur.

PENTING. Terutamanya bila anda datang pada musim sejuk membeku. Pilihlah yang jenis ringan dah mudah dibawa. Saya pakai down jacket Columbia bundle saja, RM50. Hehe!

Inilah jacket yang saya pakai sepanjang hiking. Down jacket hanya saya pakai semasa melepak pada waktu malam  atau bila keadaan terlalu sejuk terutamanya bila bangun tidur.

Berkongsi laluan dengan haiwan-haiwan ternakan seperti keldai dan kerbau. Trek penuh tahi terutamanya dari Nayapul sampailah Bamboo.

OK puas dah ambil-ambil foto sampai tak sedar dah sejam delay. Mulakan perjalanan hari ini menuju Chomrong asalnya. Disebabkan Chomrong dengan Lower Sinuwa dekat je so kami lajakkan perjalanan kami ke Lower Sinuwa

Sampai akhirnya Lower Sinuwa. Sampai pun dah senja. Inilah pemandangan waktu senja kami. Tenang je. Dingin juga.

PENTING! Pastikan sleeping bag yang anda bawa sesuai dengan keadaan di cuaca di ABC. Pastikan anda bawa sleeping bag yang bersesuaian dengan musim yang anda datang. Salah bawa, kesejukan nanti. Saya sewa saja di Kathmandu. Sehari NRs.100-150 (Gore-Tex -25, super selesa untuk musim winter)

PENTING! untuk mengekalkan haba dalam badan. Kerana kebiasaannya haba badan akan hilang melalui bahagian kepala yang tidak bertutup.

Ada je polarized sunglasses yang murah. Saya beli RM25 sahaja. Macam mana nak tahu cermin mata itu polarized atau tidak? Rujuk video ini.

Saya cadangkan beli wool glove. Lebih menghangatkan berbanding anda beli glove The North ‘Fake’ di Nepal. Tak pun beli waterproof glove Karrimor di Sportsdirect. Mana-mana yang anda rasakan selesa.

PENTING! Jarang saya lihat hikers menuju ABC berjalan tanpa hiking pole. Hiking pole bertindak sebagai kaki ke-3 anda dan juga menjimatkan penggunaan tenaga terutamanya ketika mendaki. Saya hanya pakai hiking pole yang dibuat daripada kayu. Rs. 50 (RM2) sebatang. Beli di Nayapul, starting point saya. Selesai hiking, buang saja. Hehe.

Rasanya tak perlu bawa yang saiz besar. Kerana ia makan space. Bawa saiz kecil pun dah ok. Microfiber towel lebih afdal.

PENTING! Bawa 2 helai baju saja kan? Takkan nak pakai baju busuk berulang kali. Dah basuh, sangkut dekat bag sambil hiking dah boleh kering.

9. Toiletries, lip balm, sun block, moisturizer jangan dilupakan.

Anda akan berhadapan dengan cuaca yang sejuk, kering dan panas terik. Bersedia!

Pil jika anda terkena AMS, boleh beli di farmasi di Nepal.

Untuk letak dalam air sebelum anda minum, beli dimana-mana kedai outdoor di Nepal. Saya beli, tapi tak guna langsung, haha.

Seperti Hacks, Strepsils, Fisherman’s Friends atau Woods. Sakit tekak amat mengganggu kelancaran perjalanan anda. Terutamanya bila hiking pada musim winter yang keadaan cuacanya kering dan dingin.

Ubat-ubatan seperti panadol, minyak gamat, ubat batuk, pil Chi Kit Teck Aun, handplast, bandage serta sebarang ubat-ubatan peribadi yang dirasakan perlu, jangan lupa masuk dalam bag.

Botol kosong 1L menyimpan stock air sepanjang hiking. Anda akan melalui guest house dan tea house yang anda boleh refill botol air anda. Semakin tinggi, air semakin mahal.

SANGAT PENTING. Bukan selalu datang ABC kan.

Yes. Misi berjaya. Perjalanan yang sangat panjang. Kami mengambil masa 4 hari untuk hiking ke Annapurna bermula dari Nayapul sebagai pemula kami, dan 2 hari untuk kembali semula ke Nayapul. Alhamdulillah semuanya selamat.

Kedua-duanya berguna bila anda hiking pada musim salji yang tebal. Tak ada pun tak mengapa.

Sangat selesa dipakai terutamanya pada cuaca yang sejuk. Diperbuat daripada bulu Yak yang tinggal di atas pergunungan Himalaya. Segala jenis fabrik daripada bulu Yak amat berguna untuk menghangatkan badan ketika sejuk!

Kedua-duanya berguna dikala waktu terdesak, terutamanya bila dah tak tahan sejuk. Lilin dalam mangkuk aluminium IKEA boleh dinyalakan untuk menghangatkan sedikit tangan yang membeku. Cili tu janganlah makan banyak sangat ya!

Nota: Buat research sedikit mengenai layering clothing system supaya anda faham apakah kegunaan down jacket, thermal wear, windbreaker dll.

Anda juga boleh tinggalkan sementara barangan yang anda rasakan tidak perlu dibawa naik ke atas di Guest House yang anda menginap.

Kebanyakan guest house membenarkan barangan hikers disimpan di permis mereka untuk sementara. Kesimpulannya, packinglah beg anda sebaiknya.

Ketahui musim kedatangan anda ke ABC sebelum mulakan packing barang. Khuatir salah bawa, menyesal nanti. Sebolehnya jangan lebih daripada 10KG. Lebih ringan lebih bagus. Selamat berpacking!

Baca lagi: 5 Persediaan Penting Sebelum Anda Travel Ke Tempat Tinggi


Senarai Pemenang Untuk Pertandingan ‘World Press Photo 2016’

Setiap tahun satu anugerah untuk mengangkat gambar yang dirakam jurugambar seluruh dunia akan berlangsung. World Press Photo Foundation adalah satu organisasi non-profit, yang beribu pejabat di Amsterdam, Holland. Untuk Pertandingan World Press Photo yang kali ke-59 ini, juri membuat pemilihan dari 82,951 gambar yang dihantar oleh 5,775 jurugambar dari seluruh dunia.

Kali ini, gambar yang memenangi anugerah kebanyakkannya datang dari negara yang sedang bergolak. Antaranya, gambar kapal yang membawa pelarian ke Eropah, kadatangan pendatang tanpa izin antara sempadan Amerika-Mexico dan gambar perang di Syria.

Pemenang World Press Photo Of The Year dimenangi oleh jurugambar dari Australia, Warren Richardson yang bertajuk ‘Hope For a New Life’. Gambar berkenaan mengisahkan seorang pelarian menyelamatkan anaknya untuk melepasi kawat berduri di sempadan Serbia-Hungary di waktu malam.

Untuk melihat gambar-gambar hebat dan menarik yang lain untuk anugerah ini, boleh klik di sini. Di bawah adalah gambar pemenang bagi setiap kategori yang ada. Melihat gambar-gambar ini akan membuat anda rasa bersyukur dengan nikmat yang anda ada sekarang. Percayalah.


Senarai Penutupan Jalan Secara Berperingkat Sempena Le Tour de Langkawi 2022

Sempena acara pelumbaan berbasikal Le Tour de Langkawi (LTdL) yang berlangsung pada hari ini, Polis Diraja Malaysia (PDRM) akan menutup beberapa laluan secara berperingkat melibatkan lapan negeri iaitu Negeri Sembilan, Selangor, Kuala Lumpur, Putrajaya, Pahang, Perak, Pulau Pinang dan Kedah.

Penutupan jalan dan lencongan secara berperingkat itu akan bermula dengan peringkat pertama pada 11 Oktober (hari ini), melibatkan laluan dari Seri Menanti, Negeri Sembilan menuju ke KLCC, Kuala Lumpur dari pukul 12.30 tengah hari hingga 4.17 petang.

Menurut perkongsian terbaharu Instagram @ltdlangkawi, terdapat tujuh lokasi peloton LTdL akan lalui dengan jangkaan masa bagi Peringkat pertama (Kuala Pilah – Kuala Lumpur) seperti berikut –

A post shared by OFFICIAL PETRONASLTdL 2022 🇲🇾 (@ltdlangkawi)

Bagi perhentian di Kuala Lumpur hari ini (11 Oktober), Jalan Ampang akan ditutup dari jam 10 pagi hingga 6 petang, manakala Jalan P. Ramlee pula akan ditutup dari jam 3 petang hingga 5 petang kata penganjur, Human Voyage kepada Bernama.

Jarak LTdL 2022 sejauh 1,096.9 kilometer itu, bermula dengan Peringkat 1 dari Kuala Pilah ke Kuala Lumpur; diikuti Peringkat 2 (Kuala Klawang-Raub); Peringkat 3 (Putrajaya-Genting Highlands); Peringkat 4 (Sabak Bernam-Meru Raya); Peringkat 5 (Kuala Kangsar-Kulim); Peringkat 6 (Georgetown-Alor Setar); Peringkat 7 (Kuah-Gunung Raya) dan berakhir dengan Peringkat 8 di Loop Langkawi.

“Orang ramai dinasihatkan agar merancang perjalanan lebih awal dengan menggunakan jalan alternatif atau pengangkutan awam serta mematuhi peraturan lalu lintas dan arahan anggota polis trafik bertugas demi keselamatan dan kelancaran aliran trafik bagi acara Le Tour de Langkawi 2022,” kata penganjur dalam satu kenyataannya.


Senarai Rancangan Terbaharu Yang Bakal Menemui Anda Julai Ini Di Netflix

Menonton drama atau filem di Netflix sudah menjadi satu norma baharu bagi sebahagian kita semua yang melanggan penstriman ini. Lebih seronok jika segala rancangan di Netflix ditonton bersama keluarga tersayang ketika negara sedang melaksanakan Perintah Kawalan Pergerakan (PKP).

Sentiasa menawarkan kandungan yang menarik kepada pengguna, Netflix baru-baru ini mengumumkan bahawa mereka bakal menawarkan beberapa filem dan drama terbaharu pada Julai tahun ini.

Filem trilogi horror, Fear Street, adaptasi daripada novel trilogi Fear Street bakal ditayangkan di Netflix bermula pada 2 Julai (Fear Street Part 1: 1994), 9 Julai (Fear Street Part 2: 1978) dan 16 Julai 2021 (Fear Street Part 3: 1666).

Filem ini mengisahkan tentang sekumpulan remaja yang berdepan dengan sumpahan ahli sihir dan pembunuh misteri yang sudah lama ‘buat kacau’ dan sering membunuh remaja yang tinggal di kawasan pekan Shadyside di Amerika Syarikat.

Difahamkan, sumpahan serta ancaman di pekan Shadyside ini telah berlaku sejak tahun 1666. Berikutan itu, sekumpulan remaja yang hidup pada tahun 1994 ditugaskan untuk mengakhiri ancaman serta sumpahan ini. Mampukah mereka melawan kawasan jahat ini?

Filem Dynasty Wariors merupakan adaptasi daripada gabungan kisah fantasi dalam novel Romance of The Three Kingdom dan jalan cerita dalam permainan Dynasty Warrior yang sesuai untuk dimainkan menerusi konsol Sony PlayStation 4.

Filem ini mengisahkan tentang tampuk pemerintahan Panglima Dong Zhou semasa Dinasti Han yang berpecah-belah akibat korupsi dan gila kuasa dalam kalangan pemimpin-pemimpinnya. Melihat keadaan yang tidak terkawal, Liu Bei, tertarik untuk mengambil jawatan Dong Zou.

Susulan itu muncul Lu Bu, pemimpin kumpulan pemberontak yang tidak berdiam diri lalu ingin berperang dengan Liu Bei bagi merebut jawatan pemerintah Dong Zou. Siapakah yang akan menjadi pemimpin China seterusnya? Anda boleh tonton pertarungan epik antara Lu Bu dan Liu Bei dalam Dynasty Warriors pada 1 Julai di Netflix.

Resident Evil sangat dikenali sebagai CD permainan video horro-survival yang kini sudahpun terjual lebih 110 juta unit di pasaran seluruh dunia. Meraikan 25 tahun francais Resident Evil, Netflix dengan ini menerbitkan siri anime, Resident Evil: Infinite Darkness yang akan disiarkan pada 8 Julai 2021.

Berdasarkan trailer, Resident Evil: Infinite Darkness mengisahkan tentang Leon dan Claire yang berperang menentang ‘zombie’ yang menyerang White House. Difahamkan ada orang dalam yang terlibat dengan konspirasi penyebaran virus ‘zombie’ di Amerika Syarikat. Jangan lupa tonton!

Setelah berjaya mencuri perhatian penonton dengan telatah komedi di musim yang pertama, Netflix akhirnya kembali menerbitkan Never Have I Ever musim yang kedua. Anda boleh tonton siri ini bermula pada 15 Julai ini.

Sedikit sinopsis, drama ini mengisahkan tentang seorang wanita India bernama Devi Vishwakumar yang terdesak dalam percintaan. Untuk tujuan itu, Devi mengambil keputusan untuk menilai serta dilema dalam memilih salah seorang antara dua jejaka pilihan hatinya iaitu Ben dan Paxton.

Dalam perbincangan bersama rakan-rakannya, timbul satu idea gila di mana Devi akan bercinta bersama Ben dan Paxton dalam masa yang sama. Bagaimanakah cinta tiga segi antara mereka ini bakal berkesudahan? Jangan lupa tonton Never Have I Ever musim kedua.

Senarai rancangan kegemaran Netflix memang tidak lengkap jika tiada filem atau drama Korea. Terbaharu, drama Korea, Kingdom: Ashin of the North bakal bersiaran di Netflix pada 23 Julai ini.

Kingdom: Ashin of the North merupakan kesinambungan daripada drama Kingdom musim kedua. Kali ini ia mengisahkan tentang Ashin, seorang wanita muda yang menuju ke sebuah hutan untuk mencari satu tumbuhan misteri yang boleh menghidupkan semula orang yang telah mati.

Ayah Ashin melarang tetapi Ashin masih tetap ingin mencari tumbuhan tersebut untuk menyembuhkan ibunya yang sakit parah. Semasa di hutan, penuh kejadian misteri telah berlaku termasuknya munculnya serangam ‘zombie’. Adakah tanaman tersebut yang menghidupkan semula orang yang telah mati menjadi zombie? Tonton drama ini di Netflix dan anda akan tahu jawapannya.

Baca lagi 5 sebab mengapa anda mesti tonton drama Nevertheless di Netflix menerusi klik pada pautan di bawah.

5 Sebab Mengapa Anda Mesti Tonton Drama Nevertheless Di Netflix

Donnie Yen Akui ‘Takut Mati’ Ketika Berlakon Bersama Mike Tyson Dalam Ip Man 3

Jadi ‘Ikon’ Orang Tak Puasa, Anak Bell Ngasri Kena Senda Di Sekolah


Senarai ‘Sneakers’ Edisi Khas Yang Akan Dilancarkan Di Malaysia Esok

24 Februari ini bakal menjadi hari yang memeningkan kepada para peminat sneakers kerana ada 3 kasut awesome yang akan dilancarkan pada hari esok. Jadi di sini kami senaraikan kasut yang akan berada di pasaran Malaysia esok.

Perhaps no trainer combined white, black and red as memorably as the AJ1 💯 The Air Jordan 1 'Bred Toe' is landing 24/02 on a first come, first serve basis. Limited to one pair per customer. • MEN sizes : all JD stores • JUNIORS sizes : JD Pavilion, Sunway Pyramid, Mid Valley and Tebrau City #JDSportsMY

A post shared by  JD Sports Malaysia (@jdsportsmy) on Feb 22, 2018 at 2:20am PST

Ini adalah kasut paling ditunggu-tunggu sejak tahun lalu oleh peminat setia Air Jordan. ‘Bred Toe’ menggabungkan skema warna terkenal Air Jordan 1 dan menurut nike.com, ianya akan berada di butik Nike terpilih seluruh negara.

Yang pasti setakat ini ianya akan dijual di cawangan JD Sports, Hoop Station dan butik Nike di lembah Klang pada harga pasaran RM629.00.

Model PG2 ini memang sangat-sangat dinantikan peminat setia PlayStation terutamanya dan menurut laman Product Nation, ianya boleh dibeli secara online di nike.com pada harga pasaran RM439.00. Jika anda ingin melihat kasut ini dengan lebih lanjut, tekan di sini.

Announcing adidas Originals by @Neighborhood_Official. A full collection featuring NEIGHBORHOOD’s blacked-out aesthetic, arriving in stores & online February 24th. #adidasOriginals #crossoverconceptstore

A post shared by  CROSSOVER (@crossoverconceptstore) on Feb 15, 2018 at 7:29pm PST

Neighborhood kembali berkolaborasi bersama adidas untuk model NMD_R1 PK NBHD. Tidak ramai yang bercerita tentang kasut ini kerana masing-masin lebih fokus kepada AJ1 ‘Bred Toe’. Model ini akan dijual di Crossover Concept Store dan tiada harga didedahkan buat masa ini.

Ini adalah top 3 release untuk hari esok dan tepuk dada tanya mana satu yang berkenan di hati sebab setiap satu mempunyai keistimewaannya yang tersendiri.


Airbnb Luxe Tawarkan Pengalaman Sewaan Seluruh Pulau

Sejak mula diperkenalkan, Airbnb berjaya menawarkan platform untuk orang ramai menyewa pelbagai penginapan yang ditawarkan. Bermula dengan sebuah rumah, igloo sehingga penginapan di atas kapal mewah semuanya ditawarkan pada platform ini.

Pada kali ini, Airbnb melalui Airbnb Luxe menawarkan sesuatu yang berbeza khususnya buat mereka yang mahukan kemewahan berganda untuk tempat penginapan yang disewa. Sesuai dengan namanya, Airbnb Luxe membolehkan para pengguna merasai pengalaman menyewa seluruh pulau.

Melalui penyewaan seluruh pulau ini, pakej ini turut didatangkan bersama chef peribadi serta khidmat pergi dan pulau ke pulau. Sesuai dengan kemewahan yang ditawarkan, harga bagi sewaan seluruh pulau bagi satu malam ini bernilai $14,000 (RM57,860).

Sekiranya anda sedang mencari tempat mewah untuk berbulan madu atua meraikan hari keluarga anda, mungkin ini pilihan yang perlu anda dapatkan.


Senarai Sneakers Yang Digayakan Oleh Cupcake Aisyah

Vlogger terkenal Cupcake Aisyah atau Nur Aisyah Razip,18, sememangnya terkenal dengan koleksi sneakers yang ‘cool’ sesuai dengan jiwa muda. Minatnya dalam mengumpul koleksi sneakers ini bermula dari tahun 2013 lagi.

Aisyah aktif berkongsi gambar ‘OOTD’ atau outfit of the day di laman sosial Instagramnya yang mempunyai hampir 400,000 pengikut. Jadi tidak hairanlah apabila gadis ini dinobatkan sebagai ‘Top Lifestyle Influencer 2017’ di Influence Asia 2017.

Gadis ini juga telah memuat naik video mengenai koleksi sneakersnya di YouTube.

Berikut kami kongsikan antara koleksi sneakers yang dimiliki oleh Cupcake Aisyah.

1. Nike
Menurut Aisyah, sneakers berjenama Nike merupakan kasut pertama yang dibelinya pada tahun 2013. Sehingga kini Nike tetap menjadi salah satu jenama kesukaannya. Padanan OOTD ini cukup simple dan bersesuaian dengan peringkat umurnya.

A post shared by  stargirl (@cupcake_aisyah) on Jul 29, 2017 at 11:58pm PDT

A post shared by stargirl (@cupcake_aisyah) on Sep 15, 2015 at 12:52am PDT

2. adidas
Sneakers dari adidas merupakan salah satu pilihan Aisyah untuk dipadankan dengan gaya sehariannya. Lihat saja bagaimana gadis ini menyesuaikan pemilihan sneakers yang menjadikannya kelihatan comel dan bergaya. Koleksinya turut diserikan dengan edisi adidas Ultraboost Uncaged yang boleh didapatkan di laman web adidas Malaysia dengan harga sekitar RM850.

Few more days till we say hello to April! ❤

A post shared by  stargirl (@cupcake_aisyah) on Mar 28, 2017 at 3:21am PDT

A post shared by  stargirl (@cupcake_aisyah) on Sep 25, 2016 at 1:41am PDT

3. Vans
Vans menjadi pilihan para peminat sneakers tidak kira lelaki mahupun wanita. Sama seperti Cupcake Aisyah yang juga menjadikan sneakers dari jenama Vans mengisi koleksi kasut pilihannya. Gadis comel ini sering memadankan sneakers Vans dengan sweater atau sweatshirt yang membuatkan si pemakainya kelihatan santai namun tetap bergaya.

⛔i’ve been movin calm, dont start trouble with me

A post shared by  stargirl (@cupcake_aisyah) on Jan 27, 2018 at 5:32am PST

A post shared by  stargirl (@cupcake_aisyah) on Jul 3, 2017 at 2:40am PDT

4. adidas Yeezy
Siapa tak kenal jenama Yeezy keluaran penyanyi rap yang juga suami Kim Kardashian, Kanye West. Cupcake Aisyah mempunyai sepasang kasut Yeezy V2 yang sering digayakan dengan jeans putih dengan padanan top berhud. Gadis comel ini yang turut berkongsi citarasa dengan abangnya, Hakim Razip yang juga memiliki Yeezy. #siblingsgoals!

A post shared by  stargirl (@cupcake_aisyah) on Feb 5, 2017 at 12:45am PST

A post shared by  stargirl (@cupcake_aisyah) on Feb 8, 2017 at 3:49am PST

5. Gucci
Sneakers dari jenama Gucci turut tersenarai dalam koleksi sneakers yang sering digayakan oleh Cupcake Aisyah. Pilihan top yang simple dan jeans menampilkan gaya classy. Lebih cool lagi, Aisyah juga berkongsi minat dan citarasa dengan ibu dan juga abangnya. Awww..so sweet!

A post shared by  stargirl (@cupcake_aisyah) on Mar 6, 2018 at 3:33am PST

A post shared by  stargirl (@cupcake_aisyah) on Dec 1, 2017 at 2:44am PST

6. Converse
Peka dengan trend terbaru dari Converse, Aisyah baru-baru ini terlihat menggayakan koleksi kolaborasi GOLF le FLEUR x Converse berwarna merah jambu. Koleksi terhad ini hanya terdapat dalam tiga warna iaitu Bachelor Blue, Jade Lime dan Geranium Pink.

A post shared by  stargirl (@cupcake_aisyah) on Feb 18, 2018 at 4:49am PST

A post shared by  stargirl (@cupcake_aisyah) on Feb 17, 2018 at 5:37am PST


Ini Senarai Suspek Kejadian Terowong Bawah Tanah Runtuh Di Bukit Bintang. #5 Paling Tidak Disangka

Rakyat Malaysia memang kreatif terutama bab mengedit gambar. Ada saja idea yang datang. Gambar yang menjadi mangsa editing terbaru sudah tentu kejadian terowong bawah tanah di Jalan Imbi yang runtuh siang tadi. Antara karekter karekter yang terlibat dalam kejadian terowong runtuh ini ialah Godzilla, King Kong, Optimus Prime, Bumble Bee, Thor, Luki dan juga Ultraman.

Dalam satu gambar, kelihatan polis sedang menyoal siasat Thor dan Luki. Hmmm…


Senarai Watak Marvel Yang Sah Akan Muncul Dalam ‘Avengers 4’

Walaupun ramai yang masih bercakap tentang Avengers: Infinity War, ramai yang sudah berkira-kira tentang watak mana yang akan muncul dalam Avengers 4.

Laman YouTube Looper telah berkongsi senarai antara watak yang mereka yakin akan muncul dalam Avengers 4 nanti. Penerangan secara terpeinci ini diambil berdasarkan kenyataan yang dibuat oleh para pengarah serta pelakon Avengers itu sendiri dan gambar-gambar tertiris dari set penggambaran Avengers 4.

Dalam video berdurasi 11 minit di atas antara watak secara sah akan muncul dalam Avengers 4 adalah Ant-Man, Black Panther, Black Widow, Captain America, Captain Marvel, Falcon, Gamora, Hawkeye, Hulk, Iron Man, Mantis, Nebula Scarlet Witch, Spider-Man,Thor, Vision, War Machine, WASP dan Winter Soldier.

Agak menarik apabila nama watak-watak yang sudah ‘mati’ turut ada dalam video oleh Looper ini. Pengarah Avengers sendiri berkata setiap watak yang mati tidak akan muncul dalam Avengers 4. Watak-watak lain seperti Dr Strange dan Star-Lord tidak tersenarai walaupun ada watak-watak ini penting untuk Avengers 4.

Senarai ini hanyalah senarai tidak rasmi yang dikeluarkan Looper. Betul atau tidak, itu kita perlu tunggu Avengers 4 tahun hadapan. Yang kami tidak sabar semestinya kemunculan kembali watak Hawkeye!


WHO Senaraikan Ketagihan Bermain Permainan Video Sebagai Penyakit Mental

Anda yang kaki gaming, ini sesuatu yang anda perlu tahu. World Health Organization (WHO) telah menyemak semula senarai penyakit untuk tahun 2018 dan salah satu yang menjadi perhatian adalah ketagihan bermain permainan video kini dibawah kategori mental health disorder atau gangguan kesihatan mental.

WHO ingin mengkategorikan ketagihan bermain permainan video ini sama seperti individu yang ketagihan dadah dan judi. Dilabel sebagai gaming disorder, masalah ini didefinasikan sebagai corak atau pengulangan bermain permainan video sama ada secara atas talian atau pun tidak.

‘Pesakit’ juga akan lebih mementingkan permaimanan video berbanding rutin harian yang lain yang sepatutunya lebih penting. Namun bermain permainan video secara kasual di hujung minggu adalah biasa tetapi jika anda seorang yang bermain permainan video sehingga pagi, anda akan masuk dalam kategori ini.

WHO turut mensarankan anda mendapatkan bantuan jika anda seorang gamers tegar. Ramai gamers yang memberi reaksi pelbagai kepada berita tergempar daripada WHO ini namun ianya tidak boleh ditarik balik dan tahun hadapan, bermain permainan video secara berlebihan akan dilabel sebagai gangguan kesihatan mental.

Jadi gamers di luar sana, mungkin sudah tiba masanya untuk kurangkan permainan video dan lebihkan interaksi bersama rakan dan keluarga di luar sana.


Senator Amerika Syarikat Dakwa Wabak Coronavirus Berasal Dari Makmal Di China

Sejak mula wabak COVID-19 tersebar, orang ramai seakan tertanya-tanya dan terus berspekulasi mengenai kehadiran wabak ini. Meskipun ramai yang mendakwa wabak ini bermula dari sebuah pasar makanan laut di Wuhan, China terdapat juga beberapa individu dan pakar yang mempunyai teori yang sebaliknya.

Menurut Senator Amerika Syarikat, Tom Cotton dalam sebuah temu bual Sunday Morning Futures, beliau dengan tegas mengatakan kerajaan China sememangnya sebuah kerajaan yang tidak lekang dengan penipuan. Kenyataan beliau dibuat setelah mendakwa kerajaan China sanggup menipu mengenai angka sebenar mangsa yang dijangkiti wabak coronavirus.

Menurut beliau, virus yang sudah meragut lebih 1,700 ini berpunca dari sebuah makmal bio-keselamatan yang terletak tidak jauh dari pasar basah Wuhan.

Walau bagaimanapun, beliau turut mengakui Amerika Syarikat tidak mempunyai sebarang bukti mengenai dakwaan yang dibuat serta mengaitkannya dengan ketidakjujuran China.

Selain Tom Cotton, laporan dari South China University of Technology turut merumuskan perkara yang sama dimana wabak coronavirus ini berkemungkinan besar berasal dari sebuah makmal di Wuhan.

Kenyataan ini dikuatkan lagi selepas makmal ini menyimpan 605 ekor kelawar yang berpotensi sebagai pembawa penyakit bagi mengkaji dengan lebih mendalam mengenai penyakit penafasan yang dihidapi oleh haiwan ini.

Setakat ini masih belum dipastikan sama ada dakwaan yang dibuat senator Amerika Syarikat ini hanyalah sekadar tuduhan untuk tujuan tertentu atau sebaliknya.

Ikuti lagi beberapa artikel hangat mengenai wabak coronavirus melibatkan beberapa negara lain.

Coronavirus Buat Rakyat Jepun ‘Cemburu’ Cara Kerajaan Malaysia Jaga Kebajikan Rakyat

Kerana Coronavirus, Kerajaan Jepun ‘Hadiahkan’ 2,000 iPhone Buat Penumpang Kapal Persiaran

Pegawai Tinggi Korea Utara Ditembak Mati Selepas Keluar Dari Pusat Kuarantin Coronavirus Tanpa Kebenaran


Sengaja Batuk Pada Pramugari, Wanita China Ini kena ‘Headlock’ Dengan Pramugara Thai Airways

Wabak Covid-19 kini menjadi kebimbangan semua orang di seluruh dunia berikutan masih lagi tiada vaksin dijumpai. Malah, kes yang terkena jangkitan makin meningkat.

Terbaharu, sebuah video tular menunjukkan seorang pramugara telah ‘headlock’ seorang wanita dalam penerbangan Thai Airways. Difahamkan, kejadian tersebut berlaku pada 6 mac 2020 dalam penerbangan Bangkok ke Shanghai.

Untuk pengetahuan anda, wanita China itu didakwa sengaja batuk pada pramugari selepas terpaksa menunggu dalam kapal terbang selama 7 jam di lapangan terbang Shanghai.

Wanita tersebut melakukan perkara tersebut kerana ingin keluar cepat dari kapal terbang tetapi strateginya gagal. Kelewatan tersebut disebabkan pemeriksaan untuk mengesan covid-19 diperketatkan di lapangan terbang.

Apakah pandangan anda mengenai tindakan yang dilakukan oleh wanita tersebut? Adakah anda rasa wanita tersebut mementingkan diri?

Untuk dapatkan info tentang covid-19, anda boleh baca di The Vocket pada pautan di bawah ini.

Coronavirus Punca Lebih 100 Jemaah Umrah Tersangkut Di KLIA

8 Cara Mudah Minta ‘Refund’ Tiket Penerbangan AirAsia Anda Yang Dibatalkan Kerana Coronavirus

Saintis Dapati Wabak Coronavirus Telah Bermutasi Menjadi Lebih Agresif


Sengaja Berhenti Di Petak Kuning, Rider Maki Pemandu Kereta Selepas ‘Koyak’ Kena Hon

Petak kuning bertanda ‘X’ yang ada di atas jalan raya merupakan satu tanda di mana pengguna jalan raya tidak boleh meletakkan atau memberhentikan kenderaan di atasnya.

Namun masih ada segelintir pengguna jalan raya yang tidak mengendahkan peraturan lalu-lintas itu dengan memberhentikan kenderaan di atas petak kuning apabila menunggu lampu isyarat merah.

Baru-baru ini seorang penunggang motosikal merakam kejadian di mana sebuah Citroen dimarahi dua orang penunggang motosikal kerana mendakwa kereta tersebut cuba menghimpit ‘jalan mereka’ yang mana ketika itu mereka sedang berhenti di atas petak kuning.

Korang yang bangang pergi duduk atas petak kuning halang laluan orang tak pasal² nak "b0d〇h" kan driver pulak bila kena hon. Lain Kali bodoh jgn tunjuk kat orang, simpan aje kat rumah

Kredit owner 🎥 pic.twitter.com/stKQMX38tI

— nan manjoi8715 (@nanmanjoi8715) September 6, 2022

Tindakan kedua-dua penunggang motosikal itu membuatkan orang ramai kurang senang kerana dua-duanya melakukan kesalahan meletakkan kenderaan di atas petak kuning serta mengganggu laluan orang lain semasa menunggu lampu isyarat merah.

Nyata orang ramai lagi individu-individu bersikap seperti inilah yang boleh menyebabkan kesusahan kepada pengguna jalan raya di kemudian hari.

— mr_aemanr (@ReyRaz92) September 7, 2022

Kalau aku jadi brader yg rakam ni, aku cakap 'dah tua pun bangang' kat dua ekor yg bawa motor tu. Menyusahkan orang https://t.co/DNdvwpkn7Z

— HXFIZI (@hafiziismail_) September 7, 2022

Kadang rasa org yg bawa motor ni, dia lah raja atas jalan raya 😅 yg terpaling bagus https://t.co/8C6gtu2Ea6

Dah la bawak bini, otak kat lutut pulak tu. Petak kuning untuk berhenti ke bingai 🥲 https://t.co/F5pUe1MD0c

— Tart de Kesabaran (@__loveshak) September 8, 2022

Dalam pada itu netizen meminta agar pengguna mengikut undang-undang yang telah ditetapkan supaya semua pihak dapat menggunakan jalan raya dengan harmoni.

Memetik kenyataan Polis Kedah, petak kuning adalah isyarat atau tanda yang berfungsi memberi laluan kepada kenderaan yang ingin masuk atau keluar dari simpang jalan.

Berhenti di petak kuning adalah antara punca berlakunya kesesakan lalu lintas terutamanya di bandar, kawasan sekolah dan hospital, serta pelbagai lagi.

Kesalahan berhenti di petak kuning boleh dikenakan denda maksimum RM500 di bawah Seksyen 79(2) Akta Pengangkutan Jalan 1987.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.


Sengaja Berhenti Untuk Lihat Permandangan, Myvi Kuning Jadi Punca Kemalangan Pertama Lebuh Raya SUKE

Sudah menjadi tanggungjawab buat setiap pemandu kenderaan untuk tidak sewenang-wenangnya berhenti di lorong kecemasan dalam mengelakkan daripada kejadian tidak diingini berlaku.

Dalam pada itu, kejadian seperti ini masih lagi berlaku yang sekaligus telah mencetus kemalangan melibatkan sebuah Perodua Myvi berwarna kuning dengan sebuah motosikal di Lebuh Raya Bertingkat Sungai Besi-Ulu Kelang (SUKE) yang baru sahaja empat hari dibuka.

Menurut Ketua Polis Daerah Ampang Jaya, Asisten Komisioner Mohamad Farouk Eshak, kejadian berlaku pada jam 2.45 petang itu berlaku di lokasi satu kilometer dari Tol Bukit Teratai meghala ke Kuala Lumpur.

Hasil siasatan mendapati kemalangan berlaku apabila sebuah kereta jenis Perodua Myvi dipandu seorang lelaki telah berhenti di lorong kecemasan dengan tujuan melihat pemandangan.

“Kemudian sebuah motosikal jenis Suzuki dari arah belakang melanggar bahagian belakang kereta terbabit sehingga menyebabkan kecederaan kepada penunggang lelaki di bahagian kaki, katanya dalam kenyataan. Menurut Mohamad Farouk, mangsa telah dibawa ke Hospital Ampang untuk rawatan lanjut.

Laporan yang dikongsikan oleh Facebook Polis Daerah Ampang Jaya ini telah menarik perhatian netizen yang mahukan penguatkuasaan yang lebih ketat pada lebuh raya SUKE.

Tidak kurang juga yang memaklumkan ramai pengguna jalan raya yang berada di lebuh raya SUKE pada waktu malam untuk melihat pemandangan yang secara tidak langsung membahayakan pemandu-pemandu lain.

Kemalangan melibatkan Perodua Myvi dan motosikal Suzuki ini yang berlaku ini sekaligus menjadi kemalangan pertama berlaku di Lebuh Raya SUKE setelah empat hari.


Sengaja Cederakan Diri Dalam Kemalangan, Lelaki Warga Myanmar Ditahan Polis

Polis menahan lelaki warga Myanmar, yang dipercayai dengan sengaja mencederakan dirinya dalam satu kemalangan jalan raya di sekitar Klang, minggu lalu.

Ketua Polis Daerah Klang Utara ACP S Vijaya Rao berkata, pihaknya menerima satu laporan polis daripada seorang lelaki tempatan 7 April lalu, yang mengatakan ketika sedang memandu dan sampai di sebuah jalan, seorang lelaki tidak dikenali yang berada di tengah jalan secara tiba-tiba berlari meluru ke arah keretanya dan melompat ke arah cermin hadapan.

Keja xdak, nak duit mudah scam orang. kalau xdak dashcam kompom ugut macam2 kata kita lnggar family dia. jap g keluar la ramai2 puak dia buat kecoh takutkan driver nak pau duit.Inilah realiti kalau duduk katKLANG BANDAR JENAYAH.@PDRMsia pun macam takde funtion kat kapar tu pic.twitter.com/lKc55aebuH

— MALAYSIA MOST VIRALL (@MALAYSIAVIRALL) April 15, 2022

“Selepas kemalangan itu berlaku, pengadu memaklumkan kepada pejalan kaki yang melanggar keretanya itu bahawa kenderaannya terdapat rakaman kamera dashcam dan pejalan kaki tersebut terus beredar dari lokasi kemalangan, dan hanya mengalami kecederaan kecil,” katanya dalam kenyataan hari ini.

Bertindak atas maklumat, Vijaya Rao berkata, pihak polis telah menahan lelaki berumur 25 tahun itu di Jalan Shahpadu Rantau Panjang, Klang pagi tadi dan kini direman untuk siasatan lanjut.

“Kes diklasifikasi di bawah Seksyen 336 Kanun Keseksaan iaitu perbuatan yang membahayakan nyawa atau keselamatan diri orang lain,” katanya.

Kejadian kemalangan itu turut tular menerusi satu video berdurasi 45 saat, yang dimuat naik di laman sosial Facebook semalam.

Pentingnya ada dashcam pada kereta. Ini beberapa insiden lain di mana rakaman dashcam berguna untuk dijadikan bahan bukti. Klik pada pautan di bawah.

‘Abang Kopiah Hitam’ Dikecam Cuba Cetus Pergaduhan Selepas Gagal Potong Barisan

‘Mujur Ada Dashcam, Kalau Tidak Penunggang Motosikal Yang Akan Dipersalahkan’- Netizen

Pemandu Ini Kongsi Rakaman ‘Dashcam’ Remaja Tiba-Tiba Meluru Ke Tengah Jalan Untuk Ambil Bola


Sengaja Cetus Provokasi, Majalah Perancis Cetak Semula Karikatur Hina Nabi Muhammad

Charlie Hebdo, sebuah majalah satira dari Perancis telah bertindak menerbitkan semula karikatur Nabi Muhammad yang mencetuskan serangan pengganas ke atas majalah tersebut pada tahun 2015.

Tindakan ini telah menerima kecaman daripada pelbagai pihak dengan sesetengah daripada mereka menyatakan bahawa Charlie Hebdo bertindak di bawah hak kebebasan bersuara, manakala sekumpulan lagi menyatakan tindakan tersebut adalah simbol provokasi kepada penganut Islam.

Difahamkan, tindakan Charlie Hebdo mencetak semula karikatur tersebut dengan tajuk “kekejaman telah terjadi disebabkan gambar ini” pada hari yang sama dengan perbicaraan 14 orang yang dituduh membantu serangan pengganas di pejabat mereka dan sebuah pasar raya di ibu kota Paris pada Januari 2015.

Pelukis yang bertindak melukis karikatur tersebut, Cabu atau nama sebenarnya Jean Cabut mati ditembak oleh pengganas pada tahun 2015. Pengganas tersebut dilaporkan membawa senapang, lalu menembak mereka yang berada di pejabat Charlie Hebdo dan telah mengakibatkan 12 orang mati, termasuk 9 kakitangan editorial, seorang pekerja pembersihan dan dua anggota polis.

Pengarah Urusan Charlie Hebdo dalam satu kenyataan menyatakan tindakan mereka menerbitkan semula karikatur terbabit adalah bagi memperingati kejadian yang berlaku pada tahun 2015. Idea ini juga telah mencetus kepada keputusan editor untuk mencetak semula karikatur tersebut disebabkan permintaan pembaca.

“Kami tidak akan pernah turun dan berhenti memperjuangkan kebebasan bersuara,” tulisnya. “Sejak sekian lama pembaca kami telah mendesak pasukan editorial untuk mencetak semula kartun ini. Kami tidak takut, tetapi merasakan kami memerlukan alasan yang kuat untuk melakukannya. Perbicaraan para defendan adalah saat yang tepat untuk menghidupkan perdebatan awam mengenai pentingnya kebebasan bersuara. ”

Kartun yang mengejek tokoh Islam tersebut sebenarnya diterbitkan untuk pertama kalinya pada Februari 2006. Ia menggambarkan sosok seorang nabi yang memimpin penganut beragama Islam. Selain Charlie Hebdo, surat khabar Denmark Jyllands-Posten pada tahun 2005 juga bertindak melakukan perkara yang sama sehingga mencetuskan protes di pelbagai negara Muslim.

Tindakan Charlie Hebdo ini telah dikritik oleh Colin P. Clarke, seorang profesor di University of Pittsburgh. Dia menyatakan bahawa tindakan mereka bakal mencetuskan reaksi negatif dari umat Islam seluruh dunia dan sengaja diterbitkan semula untuk menghina agama Islam. “Kartun itu sendiri sangat provokatif sejak awal dan sengaja menghina Islam,” kata Colin.

“Saya faham bahawa penerbitan seperti Charlie Hebdo dilindungi oleh peraturan kebebasan bersuara di Perancis. Namun, tema yang dibangkitkan jelas bertentangan dengan nilai-nilai demokratik yang dikatakan mereka promosikan,” tambah Colin.

Kementerian Luar Pakistan turut mengkritik keputusan Charlie Hebdo untuk menerbitkan semula kartun itu. “Kartun yang sengaja menyinggung perasaan berbilion-bilion umat Islam di seluruh dunia tidak boleh dianggap sebagai amalan kebebasan media atau kebebasan bersuara,” kata seorang jurucakap Kementerian Luar Pakistan.

Charlie Hebdo sebenarnya pernah dibom pada tahun 2011 kerana menerbitkan kartun yang menghina Nabi Muhammad. Akibat kekecohan yang dicetuskan oleh Charlie Hebdo, kerajaan Perancis terpaksa menutup sekolah dan kedutaan antarabangsa di lebih 20 negara dengan majoritinya adalah negara Muslim kerana khuatir menjadi sasaran kumpulan radikal.

Terdahulu, ahli parlimen anti-Islam Belanda cetus provokasi apabila menganjurkan pertandingan melukis Nabi Muhammad. Klik pautan di bawah untuk membaca.

Ahli Parlimen Anti-Islam Belanda Cetus Provokasi, Anjurkan Pertandingan Melukis Nabi Muhammad

Tragedi George Floyd, Ilmuwan Non-Muslim Kagum Dengan Cara Nabi Muhammad Menentang Rasisme

Bagaimana Muhammad Al Fateh Berusaha Menawan Kota Konstatinopel Pada 29 Mei 1453


Airbnb Malaysia Terima 1.5 Juta Pengunjung Sepanjang 2017

Sebuah berita yang membanggakan buat Kementerian Pelancongan dan Kebudayaan Malaysia serta pengguna Airbnb selepas platform ini berjaya menerima sebanyak 1.5 juta pengunjung dalam dan luar negara sepanjang tahun 2017. Jumlah yang direkodkan ini juga didapati meningkat sebanyak 137% berbanding tahun 2016.

Berdasarkan laporan daripada Mich Goh selaku pengarah urusan Airbnb di Asia Tenggara, peningkatan pengunjung yang memilih Malaysia sebagai destinasi percutian sepanjang tahun lalu antara yang membantu platform ini mencatat jumlah pengunjung yang tertinggi.

Tambahnya lagi, individu yang menjalan servis Airbnb di Malaysia turut berpeluang memperoleh hasil yang lumayan sebanyak RM5,200 secara purata berdasarkan jumlah sewaan sebanyak 18 malam sebulan.

Setakat ini komuniti Airbnb di Malaysia sudahpun semakin meluas dimana para pengunjung berpeluang mendapatkan penginapan serata Malaysia dengan penawaran 31,900 kediaman berdaftar.

Airbnb juga dikatakan lebih komited untuk meningkatkan lagi jumlah penginapan dibawah kendalian mereka setelah berjaya didaftarkan pada lebih 191 negara meliputi rumah jenis teres, villa serta iglu.

Lebih membanggakan, Malaysia merupakan negara yang berjaya menerima jumlah pengunjung tertinggi yang menggunakan Airbnb di Asia Tenggara.

Sekiranya anda mempunyai tempat menginap atau homestay yang ingin didaftarkan melalui Airbnb, anda juga boleh memulakannya dengan percuma. Hanya dengan klik di sini untuk mendaftar, anda sudah berpeluang menjadi sebahagian daripada host Airbnb. Aplikasi juga sedia dimuat turun melalui smartphone Android dan iOS.


Sengaja Gelapkan Warna Kulit Watak Utama, Video Muzik Penyanyi Malaysia Dikritik Hingga Peringkat Dunia

Sebelum ini, iklan Watson pernah dilanda kontroversi apabila mengetengahkan watak ‘Dayang Senandung’ dalam iklannya. Terbaharu, video muzik oleh penyanyi Malaysia ini pula mencetuskan kontroversi apabila memaparkan wanita bangsa Cina berkulit gelap menjadi cerah dalam satu video muziknya.

Untuk pengetahuan anda, video muzik tersebut merupakan iklan produk pemutihan kulit yang dikenali sebagai Snowbebe. Watak utama, seorang pelajar yang warna kulitnya kelihatan gelap dibuli rakan sekolah lalu menggunakan produk tersebut dan wajahnya bertukar menjadi cerah.

Video muzik tersebut mendapat kecaman netizen kerana dianggap tidak menjaga sensitiviti kaum dan buat ramai tersinggung. Rata-rata netizen menegaskan jika mahu menonjolkan watak kulit yang ‘sunburn’ tidak perlu dipakaikan makeup seperti itu.

Bukan itu sahaja, ramai yang  berasa tidak sewajarnya isu seperti ini wujud kerana rakyat Malaysia sudah lama hidup dalam suasana muhibbah. Isu ini secara tidak langsung melukakan hati ramai pihak.

Oleh itu, penyanyi tersebut, Haoren dalam satu kenyataan di Facebook meminta maaf jika video muzik itu menyinggung perasaan ramai orang. Tambahnya, jalan cerita dalam video tersebut berdasarkan kisah benar dan watak utama terpaksa memakai makeup seperti itu untuk menampakkan kulit tanned.

Isu ini bukan sahaja menjadi perhatian rakyat Malaysia tetapi juga peringkat antarabangsa apabila media luar turut melaporkan berita akan hal ini. Difahamkan, video muzik tersebut telah dipadamkan di YouTube sementara waktu. Berhubung isu tersebut, Haoren akan menjelaskan segalanya dalam satu video pada malam nanti. Apakah pendapat anda akan isu ini?

Sementara itu, kami kongsikan beberapa artikel menarik di the Vocket pada pautan di bawah ini.

Mahu Jaga Nama Baik Keluarga, Syafi Tee Elak Babak Bersentuhan Dalam Lakonan

Wajah Kekal Tenang, Netizen Terhibur Lihat Nora Danish Terhantuk Pintu Kereta Dalam Drama Bougainvillea


Sengaja Hempaskan Kapal Terbang Demi Konten, YouTuber Berdepan Hukuman Penjara 20 Tahun

Dengan kemudahan teknologi dan akses ke YouTube, terdapat sejumlah individu mencuba nasib untuk menjadi popular. Jadi, pelbagai gimik dilakukan untuk video tular di YouTube.

Demi populariti, Trevor Daniel Jacob iaitu seorang pencipta konten di YouTube sanggup memalsukan insiden kapal terbang beliau terhempas pada November tahun lalu. Usaha Jacob dilihat berjaya dengan video berdurasi 12 minit beliau ditonton lebih 3.9 juta kali.

Selepas disiasat oleh FAA, Jacob kini berhadapan hukuman penjara sehingga 20 tahun dan pada waktu yang sama lesen penerbangan beliau telah pun dibatalkan pada April tahun lalu. Beliau mengaku menghempaskan pesawat demi menghasilkan video tular dan meningkatkan jumlah pengikut.

Walaupun Jacob mengaku bersalah, hukuman masih belum dijatuhkan dengan tarikh belum lagi diumumkan.

Anda diingatkan untuk berfikiran rasional dalam pembikinan konten kerana setiap tindakan merbahaya akan membawa padah. Terdapat sejumlah idea konten yang baik boleh diinspirasikan daripada ikon terkemuka yang lain seperti Sofyank dan banyak lagi.


Sengaja Pakai Rantai Walaupun Akui Haram, ‘Marketing’ Lelaki Ini Undang Kecaman Netizen

Seperti ramai umat Islam sedia maklum, agama melarang umat Islam berpakaian dan berhias seakan wanita. Selain itu, aksesori seperti rantai leher antara yang diharamkan untuk kaum lelaki memakainya.

Dalam pada itu, lain ceritanya pada kali ini apabila seorang pengguna TikTok @jttstoremy mengakui rantai yang dipakainya adalah haram dipakai kaum lelaki dalam menjawab pertanyaan netizen yang bertanyakan aksesori yang dipakai pada lehernya adalah tasbih atau rantai.

Replying to @ⓘ This user wants you ape benak sangat manusia ni hmm, tahu dia nak perli tp tolong jangan bodohkan diri

♬ original sound – jttstoremy – jttstoremy

Lebih mengejutkan ramai, beliau turut memilih untuk memakai rantai tersebut bagi tujuan marketing khusus buat golongan wanita dan juga mereka yang beragama Islam.

‘Marketing’ yang dilakukan sekaligus membuatkan para netizen bingung sekaligus mengundang kepada pelbagai pertikaian daripada netizen. Terdapat netizen yang memaklumkan tindakan dilakukan tidak menghalalkan cara. Malah, terdapat juga netizen yang menolak tindakan memakai aksesori yang haram bagi tujuan yang marketing.

Selain itu, terdapat seorang netizen yang mempertikaikan tujuan beliau respon pada persoalan yang diajukan pada bulan 10 tahun lalu semata-mata memaklumkan ‘tujuan’ beliau memakai rantai.

Diharap isu seperti ini tidak lagi menjadi contoh dan ikutan dalam usaha membendung bad marketing terus menjadi pilihan segelintir menjual dalam melariskan jualan.


Sengaja Pulangkan Kembali Seluar Yang Sudah Dipakai, Tip ‘Berjimat’ Pemuda Ini Dikritik Netizen

Mungkin ramai yang sudah tahu berkenaan polisi memulangkan pakaian di butik antarabangsa di mana dalam tempoh tertentu, baju yang dibeli boleh dipulangkan semula sekiranya pembeli tidak berpuas hati dengan barangan yang dibeli asalkan resit asal disimpan dan tag tidak dibuang.

Seorang pemuda menerusi akaunnya di TikTok menceritakan ‘rahsia’ untuk berjimat sekiranya shopping di butik ternama H&M. ‘Rahsia’ pertamanya adalah program recycling di mana sekiranya anda membawa baju terpakai anda ke H&M, anda akan terima baucar diskaun 15% untuk pembelian akan datang anda.

Namun, ‘rahsia’ keduanya tidak dipersetujui oleh netizen. Benar anda boleh dapat semula wang anda jika memulangkan produk H&M yang sudah dibeli, tetapi sebab mengapa beliau memulangkan seluar berkenaan tidak disenangi netizen.

Menurut pemuda tersebut, beliau membeli sehelai seluar pendek di H&M untuk dipakai untuk satu majlis. Selepas majlis tersebut beliau membuat keputusan untuk memulangkan kembali seluar tersebut kerana tidak mahu menyimpannya dan mahu duit beliau dikembalikan.

Beliau turut memberi tip supaya tidak memotong tag harga dan menyimpan resit supaya urusan pemulangan berjalan lancar.

Namun, netizen yang melihat video berkenaan ternyata tidak setuju dengan ‘rahsia’ kedua pemuda ini. Menurut mereka, pemuda terbabit secara sengaja telah mencabuli return policy butik berkenaan dan tidak bersikap jujur.

Di negara luar, exchange policy ini kerap disalah guna oleh mereka yang tidak bertanggungjawab kerana mahu melaram pakaian baharu secara ‘percuma’. Selepas puas memakainya, mereka akan pulangkan kembali pakaian tersebut ke butik.

Semoga menjadi iktibar buat semua. Tidak salah untuk pulangkan kembali barangan jika ia bukan saiz anda. Bersikap jujurlah dalam apa jua keadaan.

Ini pula beberapa ‘rahsia’ sebenar yang anda boleh cuba di dunia sebenar. Baca pada pautan di bawah.

Bekas Pekerja Subway Ini Dedah ‘Rahsia’ Untuk Jadikan Sandwich Anda Lebih Sedap

Ini Bahan ‘Rahsia’ Untuk Perapan Daging Lebih Lembut Dan Lazat

Nenek Berusia 106 Tahun Pulih Dari COVID-19, Kongsi ‘Rahsia’ Untuk Kekal Sihat